







SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

FORRETNINGSUDVALGET 

Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Gunner Weichardt, Oxford Allé 
3 A, 2300 København S., tlf. (01) 55 77 34. 
Sekretær: Walkie-Talkie central og alarme¬ 
ringstjeneste: Xavier P. Madsen, Bakkeha- 
ve 8, 2970 Hørsholm, tlf. (01) 8616 77. 
Repræsentant for UFO-NYT: Iver O. Kjems, 
Lunagervej 23, 2650 Hvidovre, 
tlf. (01) 78 36 13. 

Udvalgsmedlem: Peter A. Hansen, Erica-par- 
ken 61, 2. sal, 2820 Gentofte, tlf. 67 08 93. 
Udvalgsmedlem: Erik Benny Johansen, 
Bækgården 16, 2620 Albertslund, 
tlf. (01) 641601. 

Udvalgsmedlem: John Petersen, Sophus 
Falcks Allé 13, 2791 Dragør, 
tlf. (01) 53 10 35. 

Abonnement bestilles lettest ved at indbeta¬ 
le beløbet (D.kr. 35,00 for et kalenderår) til 
regnskabskontorets giro-nr. 11 77 25. 
Abonnement kan også bestilles på ethvert 
postkontor samt hos landpostbudet. 
Adresseændringer og reklamationer over 
uregelmæssigheder vedrørende bladets til¬ 
sendelse bedes rettet til det lokale posthus. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

En status 1972-73 

-én blandt flere opfattelser 


2 LEDERE! -? 

I dette UFO-NYT er der 2 ledere. Det 
vil vel nok virke lidt overraskende; men for¬ 
klaringen er den, at SUFOTs formand og 
UFO-NYT’s redaktør begge skrev én i sik¬ 
ker forvisning om, at den anden nok ikke 
havde gjort det. Når vi har valgt at bringe 
dem begge skyldes det, at de på fortræffelig 
måde supplerer hinanden - på trods af, at 
der som sagt slet ikke havde været talt leder 
de to herrer imellem. 

Her er den ene... 

af Iver O. Kjerns 

Selv om vi gerne vil starte 1973 med at 
bringe Dem gode nyheder, tør vi ikke love 
Dem, at UFO-problemet vil blive opklaret 
i år. Det er vi vist ikke mange i SUFOI, der 
tror. 

Ganske vist er der mindst én af vore 
hjemlige UFO-profeter, der sådan lige så 
stille har løst hele gåden i sin fritid. Han vil 
blandt andet - allerede inden foråret er over 
os - have klarhed over, hvordan vi kan „tappe 
fri energi“, forudberegne atomsprængninger 
(!), flyve med hastigheder over lysets, m. m. 
Det er vi amatører naturligvis dybt impone¬ 
rede over. 

Men inden vi sælger kakkelovnen eller 
brænder el-regningen, er det aldrig af vejen 
at ofre lidt sund skepsis på de mennesker, der 
siger, at de har alle svarene, men ikke vil 
røbe dem, før vi er „modne“ til det. Endnu 
har ingen været modne nok. 

Hvem er UFO-sagens egentlige fjender? 

Egentlig er det påfaldende, at det netop 
er disse „profeter ££ , der oftest lufter teorier 


om UFO-interesserede, der i virkeligheden 
er CIA- og regerings-agenter, travlt optaget 
af at skjule sandheden om UFO’erne for 
offentligheden. Hvis sådanne agenter findes, 
er jeg mere tilbøjelig til at tro, at de betaler 
fyrstelige honorarer til - eller selv optræder 
som - sådanne „vi ved alt om UFO’er - vi 
siger det bare ikke ££ -fyre. Disse personer, der 
efter eget udsagn omtrent er dus med „rum- 
brødrene^ udfolder i hvert fald - bevidst 
eller uafvidende - imponerende bestræbelser 
for at jage mange af de mennesker bort, der 
kunne påvirke myndighedernes holdning i 
gunstig retning. Folk bliver selvfølgelig nys¬ 
gerrige ; men de bliver også irriterede - og det 
er ikke just befordrende for tiltroen til et 
emne. Det er ikke få, der hastigt har forladt 
UFO-arenaen, syngende den lille strofe: „Det 
er sjovt, hvad du fortæller, men IH, hvor er 
det løgn ££ . 

De store, skråsikre grin forsvinder lidt efter lidt 

Nå, men trods disse forsøg på sabotage 
mod seriøs UFO-beskæftigelse har vi, i den 
seneste tid, været vidner til en glædelig ud¬ 
vikling. Nu er det ikke længere flertallet, 
der ler bedrevidende (og har medlidenhed 
med éns familie), når man taler om ikke- 
jordiske intelligensvæsener. Tværtimod har 
disse tanker netop for nylig fået videnska¬ 
bens blå stempel! Videnskabernes Akademi 
i USA erklærede i året, der gik, at vi sand¬ 
synligvis allerede i vor levetid vil nå til den 
faktiske konstatering af liv i universet uden 
for Jorden. 

Senere på året arrangerede NASA og Boston 
Universitetet en rundbordssamtale om kon¬ 
sekvenserne af den kontakt mellem Jordens 

mennesker og fremmede civilisationer, som 
nu kun anses for et spørgsmål om tid. Del¬ 
tagerne var astronom og videnskabshistoriker 
Richard Berendzen, Boston, antropolog Ash- 
ley Montagu, Rutgers universitet, fysiker Phi¬ 
lip Morrison, Massachusetts Institute of Tech¬ 
nology; exobiolog Carl Sagan, Cornell uni¬ 
versitetet; teolog Krister Stendhal, Harvard; 
og biolog George Wald, Harvard. Der bliver 
her desværre kun plads til et par „pluk“ af 
nogle af deltagernes udtalelser. Morrison sag¬ 
de f. eks., at vi først måtte erkende, at vi må¬ 
ske allerede modtager signaler, som vi ikke 
opfatter, fordi de er i „anti-kode“ - signaler, 
gjort lettilgængelige af en civilisation, hvis 
opfattelse af lettilgængelighed er totalt for¬ 
skellig fra vores. Montagu tvivlede på, at 
mennesket vil være modtagelig for gavnlig 
viden. Efter millioner af års eksistens er men¬ 
nesket stadig dybt forvirret — og vor naturs 
farligste væsen. Hvor vor egen race har kun¬ 
net lære ved mødet med fjerne civilisatio¬ 
ner, har den snarere udryddet dem. Carl 
Sagan kom med den yderst relevante oplys¬ 
ning, at ti års undersøgelse efter radiosigna¬ 
ler fra de nærmeste 100.000 stjerner kun vil 
koste det samme som én dags Vietnam-krig , 
og at udsendelsen af ubemandede rumskibe 
til hver eneste af vort solsystems planeter vil 
koste mindre end ét års OVERSKRIDELSE 
af budgettet på det amerikanske raketværn! 

-„Da vi sendte Pioneer 10 afsted med 

den gyldne plakette af en nøgen mand og 
kvinde (se UFO-NYT nr. 2, 1972, red.), fik 
vi breve fra folk, der syntes, det var for 
groft at sende pornografi også til stjernerne. 
Dette viser, hvorledes mennesket ofte er bun¬ 
det af sine egne tanker og ideer.-Lad 

os konstatere, at diskussioner som denne, der 
var utænkelig for bare et par årtier siden, 
viser os en radikal ændring af vort syn på 
mulighederne for ikke-jordisk liv.“, sluttede 
Sagan. 

Også fra England kommer der godt nyt. 
British Inderplanetary Society beskæftiger sig 
i øjeblikket meget alvorligt med en teori om, 
at Jorden bliver - og i de sidste 13.000 år 
har været — overvåget af fremmede intelli- 


gensvæsener, pr. sonde. En computerekspert, 
Anthony Lawton, er en af fortalerne for teo¬ 
rien, og den britiske radioastronom Duncan 
Lunan fra Glasgow Universitetet har under¬ 
søgt radiosignaler fra Jorden, som af mysti¬ 
ske årsager kastes tilbage fra rummet. Han 
mener, de har et mønster, der kunne tyde 
på, at der er tale om et budskab fra frem¬ 
mede intelligensvæsener. 

Ifølge Lunan er der måske tale om appa¬ 
ratur, der befinder sig i en afstand, som no¬ 
genlunde svarer til Månens kredsløb, og her¬ 
fra sender vore egne radiotransmissioner til¬ 
bage til Jorden. Han oplyser, at signalerne 
minder om morsekoden og giver indtryk af, 
at de intelligensvæsener, der kan have ud¬ 
sendt sonden, vil prøve om menneskenes in¬ 
telligens er udviklet i en sådan grad, at de 
kan konstatere mønsteret i de tilbagekastede 
signaler. 

På et møde i British Interplanetary Socie¬ 
ty i midten af december 1972, blev to af Dun¬ 
can Lunans diagrammer, der er resultater af 
hans analyse, for første gang præsenteret. De 
har en slående lighed med stjernekort over 
den nordlige hemisfære, og på grundlag af 
optegnelserne synes sondens hjemsted at væ¬ 
re dobbeltstjernen Epsilon Bootis, som be¬ 
finder sig 103 lysår fra Jorden. 

De stjernekonstellationer, som er optegnet 
efter mønsteret i de tilbagekastede radiosig¬ 
naler, tyder på, at sonden er kommet til vort 
solsystem omkring 11.000 år før vor tidsreg¬ 
ning. 

Duncan Lunans opsigtsvækkende teori har 
naturligvis vakt en del kritik. Hans rapport 
vil imidlertid blive offentliggjort af British 
Interplanetary Society, som dog insisterer på, 
at der foretages grundige undersøgelser af 
radiosignaler, som tilbagekastes med forsin¬ 
kelse, med henblik på at finde naturlige år¬ 
sager til fænomenet, oplyser Daily Telegraph. 

Politiken, 26. dec. 1972. 

Hvad siger De så? - Naturligvis vil vi, så 
hurtigt som muligt, bringe evt. nyt om denne 
sensationelle undersøgelse. 

... og her er den anden: 

UFO-SAGEN... 

HVAD BØR MAN GØRE VED DEN? 
af Erling Jensen 

Danmark er et lille land, men ikke desto- 
mindre findes der hele tre regelmæssigt ud¬ 
kommende UFO-tidsskrifter udgivet af hver 
sin organisation. Man kan diskutere, om det 
er for mange eller for få, men grunden til, 
at der er tre, må søges i de mange for¬ 
skellige opfattelser af, hvad man forstår ved 
UFO-sagen, hvad man lægger i den. 

UFO-sagens store problem er, at næsten 
alle i virkeligheden véd så forfærdelig lidt 
om UFO’erne! 

Problemet med UFO-organisationerne er, 
at de — måske en smule overdrevet — ved lige 
så lidt om UFO’erne som alle andre, hvad 
de fleste af dem ikke lader sig anfægte af. 

. . .Jeg kan fornemme ramaskriget i bag¬ 
grunden, og jeg vil derfor kort forsvare mine 
synspunkter. 

Nu har jeg beskæftiget mig med UFO- 
problemet igennem mere end 14 år, hvad der 
selvfølgelig ikke er ensbetydende med at jeg 
kender alle svarene. Imidlertid forekommer 
det mig, at hvad der er sket af positivt på 
UFO-fronten mere skyldes enkeltpersoner end 
UFO-organisationerne. Det lyder nedslående, 
men er ikke helt forkert, når man betragter 
det objektivt. 

Hverken SUFOI eller nogen anden orga¬ 
nisation - måske lige bortset fra APRO - har 
formået at komme frem med væsentligt be¬ 
vismateriale. Der er tusinde grunde til dette, 
men hovedårsagerne må nok søges i økonomi, 
uklar målsætning og mangel på arbejdskraft. 
De to sidste punkter er til dels også styret 
af økonomien. 

Langt de fleste vægtige indlæg i UFO- 
debatten er kommet fra enkeltpersoner og 
hovedsageligt personer med videnskabelig ud¬ 
dannelse. Grunden til, at disse indlæg har 
haft større indflydelse end mange gode ind¬ 
læg fra andre ufologer, må nok henføres til 


det ret grundige arbejde, som den viden¬ 
skabeligt skolede normalt udfører, men des¬ 
værre har der nok været lagt endnu mere 
vægt på, hvem manden har været. Det evige 
snobberi for hvide kitler og en position! Det 
er beklageligt, men sådan er verden nu en¬ 
gang. Forhåbentlig ændrer det sig med tiden. 

Målet for UFO-organisationernes arbejde 
må være at få offentlighed og videnskab til 
at acceptere UFO’ernes eksistens fuldt ud! 

Midlet må i første omgang være vor ind¬ 
samling og formidling af oplysninger om 
UFO’erne. 

Når vi engang vort mål, er det helt klart, 
at jordens befolkning vil søge en kontakt med 
de fremmede intelligenser. UFO’erne har 
været her i århundreder, men de blander sig 
ikke, kontakter os ikke og grunden kan være, 
at jordens befolkning ikke på nuværende 
tidspunkt ønsker det. Hvis denne holdning 
blev ændret, er det muligt, at en kontakt 
hurtigt ville opstå. 

Amerikanerne siger: If you can’t beat 
them, join them! Mine 14 år har ledt mig 
til den konklusion, at såfremt vi overhovedet 
skal gøre os håb om, at få påvirket den 
store offentlighed i retning af en erkendelse 
af UFO’ernes eksistens, bliver vi simpelthen 
nødt til at tale samme sprog som videnskaben. 
Det er ikke meningen, vi skal til at snobbe 
for de hvide kitler og titlerne, men vi bliver 
nødt til at få kvalificeret og økonomisk hjælp 
til vor forskning for at vi skal gøre os håb 
om at komme ud over det døde punkt. 

Det er grunden til at SUFOI og UFO¬ 
NYT holder en ret stringent redaktionel linie. 
Det er min overbevisning - og UFO-sagens 
historie beviser det - at det er til skade for 
sagen at blande den op med alle mulige 
„aspekter", de mest spændende lånt fra den 
mindre seriøse del af den amerikanske uge¬ 
presse som eet UFO-blad gør det, eller at 
blande den op med hellige kontakspersoner 
og vilde påstande, som et andet UFO-blad 
gør det. 

Derfor fortsætter Skandinaviens største 
UFO-tidsskrift også i 1973 med sin nøgterne 
holdning til problemet, en holdning De kan 
være bekendt! Derfor vil vi også bede Dem 

om at støtte os - ikke i form af pengegaver - 
men ved at udbrede kendskabet til SUFOI 
og UFO-NYT. Vis bladet frem til venner 
og bekendte, og er de interesserede, sender vi 
dem gerne et prøveeksemplar af UFO-NYT. 

Da Hynek-bogen først kommer om nogle 
måneder, har vi en anden nytårshilsen til 
UFO-NYT’s abonnenter. Det er den første 
bog i vor nye debatbogsserie, og den hedder 
„UFO og VIDENSKABEN". 

Heri diskuterer seks fremragende viden- 
skabsmænd - alle anerkendte autoriteter på 
hver sit felt - hvorfor de accepterer 
UFO’ernes eksistens, hvorfor UFO-sagen er 
blevet behandlet så ilde, og hvad man evt. 
kan gøre for at ændre dette. 

De vil finde deres udtalelser højst interes¬ 
sante. 


Lyt nu efter 
civilisationer 
i rummeti 

- siger NASA til videnskabsmændene. 

I Londonbladet EVENING STANDARD fra 
den 14. oktober 1972 ses i en artikel, mod¬ 
taget samme dag fra korrespondent Mi¬ 
chael Jeffries i Wien, under overskriften 
„REKLAME FOR DE SMA GRØNNE MÆND", 
at: 

„Eksistensen af andre intelligenser og ci¬ 
vilisationer i rummet er så sandsynlig, at vi¬ 
denskaben nu burde iværksætte et seriøst 
program, hvor man lytter efter deres radio¬ 
signaler. Dette er hovedkonklusionen af en 
rapport, der om kort tid udsendes af NASA, 
det amerikanske rumfartscenter. Den hviler 
på resultaterne af Project Cyclops, der menes 
at være det mest omfattende studium af ujor¬ 
disk intelligens i vore dage. 

Denne 100.000 dollars undersøgelse, ud¬ 
ført under NASA’s og American Society for 
Engineering Education’s auspicier, er netop 
afsluttet. 


Dr. Bernard Oliver fra det amerikanske 
Stanford University fremlagde de første de¬ 
taljer fra det forskningsprogram, han ledede, 
her i Wien på International Academy of 
Astronautics’ møde om kommunikation med 
ujordiske intelligenser - CETI*). 

Også skeptikerne kan forvente et chok. 
Nye opdagelser indenfor astronomi og bio¬ 
logiske videnskaber i de sidste 30 år - især 
troen på, at aminosyrer, forløberne for liv, 
kan dannes under vor galakses udviklings¬ 
processer - ændrer argumenternes vægt. 

Dr. Oliver, som også er vicepræsident for 
forskning og produktudvikling i Hewlett 
Packard firmaet i Colorado, fortalte viden- 
skabsmændene: „Efter al sandsynlighed har 
intelligente civilisationer eksisteret i galaksen 
i fire eller fem milliarder år. 

Det forekommer meget sandsynligt, at 
mange af disse har etableret interstellar kon¬ 
takt. Hvis det er tilfældet, har kommunika¬ 
tion fundet sted mellem civilisationer i æoner, 
og det kan meget vel være, der findes sær¬ 
lige „færdselsfyr" eller signalstationer, så unge 
racer som vor kan tilslutte sig det galaktiske 
samfund". Han kalder det vor „galaktiske 
arv"." 

I Sunday Telegraph for den 15. oktober 
1972 blev historien taget op af Annelisse 
Schultz fra Wien under overskriften „SØG¬ 
NING EFTER LIV I RUMMET" - 

„Intelligensvæsener eksisterer højst sand¬ 
synligt uden for solsystemet og har sikkert 
været i interstellar kontakt med hinanden i 
„æoner", fortalte en forsker i går ved en kon¬ 
ference. 

En skønne dag slutter Jorden sig måske 
til disse galaktiske samfund og kan - som den 
yngste form for intelligent liv - drage nytte 
heraf, erklærede han. 

Dr. Bernard Oliver, en amerikaner, talte 
den sidste mødedag på astronaut-konferencen 
i Wien og berettede om sit lands Project 
Cyclops, som er helliget eftersøgningen af 


*) Communication with Extra Terrestrial 
Intelligence. 

signaler fra civilisationer uden for solsyste¬ 
met. 

De bedst egnede mikrobølger til kommu¬ 
nikation med ujordiske, intelligensvæsener 
ligger mellem 1.420 og 1.662 megahertz, sag¬ 
de han, men det kræver „en hel skov“ af 
gigantiske radioteleskoper, komputere og an¬ 
den indviklet teknik at afsøge himlen for 
sådanne signaler. 

Professor Sebastian von Horner fra Green¬ 
bank Observatory i Amerika udtalte, at vor 


galakse - Mælkevejen - indeholder ca. 
2.000.000.000 planeter, hvor der er mulig¬ 
hed for højere former for organisk liv. Den 
nærmeste er omkring 15 lysår borte, alt for 
langt væk til astronautiske ekspeditioner, 
men dog indenfor eventuelle signalers ræk¬ 
kevidde. 

Ifølge professor von Horner kan der eksi¬ 
stere ca. 40.000 teknisk udviklede civilisa¬ 
tioner i vor galakse“. 

Flying Saucer Review, sept.-okt. 72 /BK. 


UFO- 

fotografier 

fra 

Umkomaas 
- og en 
politi¬ 
rapport fra 
Durban 



Udsnitsforstørrelse af foto 1. 


Philip J. Human. 

Her er igen et par fotografier af, hvad der 
påstås at være et uidentificeret flyvende 
objekt. Artiklens forfatter, der i mange år 
har været „Flying Saucer Review’s" repræ¬ 
sentant i Sydafrika, tager påstanden til ef¬ 
terretning. Men vi håber, at en mere detal¬ 
jeret undersøgelse vil følge. 

Kl. 4 om morgenen, søndag den 23. juli 
1972, fik Eridanio di Marco, tilsynsførende 
ved Saiccor’s kemiske laboratorium, fri. Ef¬ 
ter at have vasket sig og skiftet, forlod han 
fabrikken i bil for at tage hjem. Han havde 


ikke særlig travlt, og efter ti minutters kørsel 
nåede han gaden, hvor Umkomanzi-ejendom- 
men ligger. Her har han en lejlighed med 
udsigt over byen Umkomaas, South Coast, 
Natal, Sydafrika. 

Han udtaler, at han pludselig, 30 grader 
over horisonten, opdagede et meget klart lys, 
der fløj fra nord mod syd, men samtidig be¬ 
vægede sig fra venstre til højre og op og ned 
i jævn fart. 

Da han kom hjem, skyndte han sig ind i 
soveværelset, vækkede sin kone Marina, greb 
sit kamera og gik ud på balkonen, hvorfra 
han kunne se objektet meget tydeligt. Da 
var det, at han opdagede, at han ikke havde 

Foto 2. 


film i kameraet, så han skyndte sig ind og 
fik én i. På det tidspunkt så også hans kone 
objektet. Det var en noget skyet morgen og 
stadig meget mørkt. For at undgå lysene 
fra et nærliggende hotel var det nødvendigt 
at rette kameraet opefter i en skrå vinkel, 
før han tog to skud på 3.5 fps (? - blæn¬ 
den?), hver med omkring et minuts ekspone¬ 
ring. 

Da objektet stadig var klart synligt, siger 
han, at han besluttede at se nøje på det gen¬ 
nem sin kikkert. Han blev overrasket over 
at se, at formen mindede om et neon-rør med 
runde ender, og omtrent så stort som hans 
tommelfinger, når han strakte armen. Det 
var svært at bedømme genstandens hastighed 
og den afstand, den havde tilbagelagt, siden 


han først så den. Der var ingen lyd. Den 
fortsatte sin rejse i samme retning, og begge 
betragtede den, indtil den kun var på stør¬ 
relse med et nålehoved og forsvandt helt. 
Klokken var da fem, og det var sengetid. 

I løbet af den følgende uge fremkaldte han 
filmen i Saiccor’s laboratorium, men siger, 
at han ikke nævnte hændelsen for nogen, for 
ikke at blive latterliggjort. Den næste week¬ 
end lavede han nogle flere aftryk, i håbet 
om at de ville blive bedre end de første. Det 
var ved et rent tilfælde at jeg hørte om ob¬ 
servationen — gennem én, der havde set et 
kasseret aftryk i mørkekammeret. Jeg over¬ 
talte di Marco til at fortælle mig om det, og 
med mange skuldertræk og håndbevægelser 
beskrev han, hvad der var sket. Da jeg for¬ 
talte ham, at der var mange folk, der gerne 
ville undersøge denne observation, gav han 
mig meget venligt de bedste aftryk til brug 
for Flying Saucer Review. Han tilbød at sen¬ 
de negativerne til undersøgelse, hvis det blev 
nødvendigt (se kommentaren af Percy Hen- 
nell). 

Jeg spurgte ham om de slørede hvide mær¬ 
ker i forgrunden af billedet, men han vidste 
ikke, hvad det var. 

Han sagde at han, da billederne blev taget, 
lagde mærke til flere store stjerner i den del 


Fig. 3. 

af rummet, da skyerne spredtes et øjeblik, og 
han var omhyggelig med at hælde kameraet, 
for ikke at få lys fra bygninger og gadelygter 
ind i synsfeltet. Jeg vedlægger to aftryk af 
hans første foto. Det andet er mindre tyde¬ 
ligt. Hvad der er overraskende er, at for det 
bare øje mindede objektet om et blændende, 
hvidt lys. Men på fotoet minder det om en 
skive, og gennem kikkerten var det omtrent 
cigarformet, men ikke helt. (Begge fotos blev 
sendt senere - red.). 


UFO’et ved Durban havn 

Umkomaas fotografierne blev kulminatio¬ 
nen, for mig, af nogle få uger, der havde væ¬ 
ret meget spændende for en UFO-interesse- 
ret sydafrikaner. Fort Beaufort hændelsen, 
og furoren der fulgte, havde taget os med 
storm fra slutningen af juni og den første 
del af juli. Derefter var der andre rapporter 
fra forskellige dele af landet, som jeg forstår 
vil blive behandlet i Flying Saucer Review. 
Men der var én hændelse, kun tre dage før 
Eridanio di Marco siger at han tog sine bil¬ 
leder, hvor jeg kom til at spille en lille bitte 
rolle ved offentliggørelsen. 

Et UFO var blevet observeret af politifolk 
over Durban havn om morgenen den 20. 
juli. Hændelsen blev rapporteret af Radio 
Port Natal i nyhedsudsendelsen kl. 6,30 om 
morgenen*). Jeg telefonerede straks til op¬ 
læseren, og bad om en gentagelse på en¬ 
gelsk, i den næste nyhedsudsendelse kl. 7,30. 
Han spurgte om jeg var en „stjernekigger“. 
Jeg svarede: „Ja“ 

Da jeg var nødt til at tage på arbejde før 
kl. 7,30, satte jeg min båndoptager til og 
min kone tappede udsendelsen. Oplæseren 
startede med at sige: „Og nu har jeg noget 
for alle stjernekiggere . . . ££ 

En mere detaljeret redegørelse blev givet 
i Natal Mercury den 21. juli 1972, under 
overskriften „RÅDVILDE POLITIFOLK 
SER UFO OVER BUGT ££ . Objektet blev 
først set kl. 3,30 om morgenen. Her er avis¬ 
artiklen : 


*) På Afrikaans-sproget. 



Path of UFO = UFO’ets bane. Fig. 4. 


„Tjenstgørende politifolk på politiets ra¬ 
diostation blev i de tidlige morgentimer i går 
forbløffede over at se et UFO svæve over 
Durbans havneområde i mere end en time. 

Senere rapporterede en politimand fra 
Tongaat at have set et lignende objekt. 

Politiets omstillingsbord blev oversvømmet 
med opringringer fra folk, der så UFO’et. 

En indisk betjent fra Chatsworth-stationen 
rapporterede, at han kunne se objektet, kort 
efter at de første rapporter indløb. 

Hele staben på radiostationen - ni mænd 
- så objektet, som skiftede farve fra rødt til 
grønt, bevæge sig fra Chatsworth området til 
Wentworth, før det bevægede sig mod nord i 
en „utrolig fart ££ . 

Observationen af objektet blev indført i 
stationens protokol. Kl. fem om morgenen 
var reservebetjent Chris de Wet hjemme, han 

sov, da han fik en opringning fra en indisk 
betjent fra Tongaat stationen, der fortalte 
ham, at et UFO var blevet observeret ud for 
Tongaat stranden. 

„Jeg klædte mig på og kørte ud til en bakke 
med udsigt over stranden. Jeg kunne ganske 
tydeligt se objektet. Det havde omtrent sam¬ 
me form og størrelse som lyset på et fly. Det 
skiftede farve fra rødt til grønt med regel¬ 
mæssige intervaller på ca. 1 sekund. Øjen¬ 
synligt svævede det ca. 200 meter over hav¬ 
overfladen, tæt ved kysten. Jeg iagttog det 
gennem kikkert i over en halv time,“ sagde 
han i går. 

Også i går aftes blev politiets radiohoved¬ 
kvarter oversvømmet med opringninger fra 
folk, der påstod at have set et uidentificeret 
objekt. 

Mrs. Jooste og hendes familie, besøgende 
fra Johannesburg, sagde at de, under besøg i 
Durban, iagttog objektet gennem kikkert fra 
deres hotelværelse på 16. etage, der vendte 
ud mod stranden". 

KOMMENTARER TIL UMKOMAAS FOTOGRAFIERNE 

Percy Hennell. 

FSR-red.’s bemærkninger: De to fotogra¬ 


fiers negativer, i en enkelt strimmel, blev 
straks afhentet af hr. Human. De blev sendt 
til undersøgelse hos FSR’s fotoekspert, hr. 
Percy Hennell, og det er hans forstørrelser, 
der er blevet brugt sammen med hr. Humans 
artikel. 


Her har vi ægte fotografier af et lysende 
objekt; der er intet synligt tegn på falskneri. 
Men de er typiske for de uheldige fotogra¬ 
fier, vi som regel får af, hvad der påstås at 
være „de ægte varer t£ . 

Jeg vil ikke påstå, at jeg ved, hvad de 
„ægte varer ££ er, men det må være tilfreds¬ 
stillende for nogle atter at se, på foto 1, 
det typisk „paddehatte ££ -formede objekt. 
Det er interessant at lægge mærke til - og 
dette er et vigtigt punkt - at fotografen i sin 
ophidselse „rystede ££ kameraet op og ned, og 
denne bevægelse er blevet synlig på billedet 
af objektet. 

Billede nr. 2 er dårligt og fortæller os ikke 
meget. Atter kan man se, at kameraet har 
været rystet. 

Flying Saucer Review, sept.-okt. 1972 /S.H.C. 


Den sydafrikanske mini-bølge 1972 


1. del 

Charles Bowen. 

Braeside bredsiden, affyret af farmer Bennie 
Smit og hans „politi-allierede ££ fra Fort Beau- 
fort, da de konfronteredes med et landet 
UFO den 26. juni 1972, udløste en storm 
af indignation og protest. Den udholdende 
„gæst ££ - om det nu har været et rumskib, 
en sonde, indbildning, en kollektiv halluci¬ 
nation, en ildkugle, en „tænkende kugle ££ el¬ 
ler hvad man ellers kan forestille sig - op¬ 
førte sig på en måde, der lader formode, at 
den var under en vis intelligent kontrol, på 
trods af den brutale mishandling, der blev 
den til del 1 . 


Protestbreve strømmede ind til bladene. De 
havde på deres side travlt med at fare hid 
og did for at få råd hos eksperter, der sæd¬ 
vanligvis var eksperter i noget helt andet og 
ikke kendte noget til UFO-fænomenet. Når 
aviserne nåede igennem til undersøgelse og 
rapportoptagelse, gjorde de ofte et fint stykke 
arbejde — som vi vil se senere. Ved en en¬ 
kelt lejlighed lykkedes det dem at få fat på 
en, der vidste noget om emnet og en gene¬ 
relt orienterende artikel blev resultatet. 

Artiklen bragtes i Rand Daily Mail den 
8. juli 1972 under titlen „UFO’er - fup eller 

fakta?“ Forfatteren var Frank Morton, en af 
vore læsere, til hvem vi i hæfterne FSR Case 
Histories allerede har udtalt vor store tak¬ 
nemmelighed over de nyttige oplysninger, 
han forsynede os med i de første dage af 
Fort Beaufort bølgen. Mr. Morton, der blev 
præsenteret som repræsentant for APRO, 
fremlagde i artiklen et fornuftigt resumé over 
UFO-fænomenet fra farmer Martins „taller- 
ken“ fra 1878 og LeRoy, Kansas-bølgen fra 
1897, via den klassiske Ny Guinea-bølge*) og 
Kelly-Hopkinsville troldene**) til Fort Beau¬ 
fort; han indlagde et sønderlemmende an¬ 
greb på afdøde George Adamski. Desværre 
gav han, bortset fra uddrag af afdøde Dr. 
James E. McDonalds manuskript til AAAS 2 , 
ingen kildehenvisninger, skønt mange af hans 
kilder kan genkendes af alle, der er godt inde 
i litteraturen om emnet. Artiklen var ledsa¬ 
get af en gengivelse af Lars Thorn fotografiet, 
taget ved Skillingaryd i Sverige den 6. maj 
1971, undersøgt af GICOFF***) og rappor¬ 
teret af Sven-Olof Fredrickson til Flying Sau¬ 
cer Review 3 . Dette bragtes også uden nogen 
form for henvisning. 

Ugen før, den 1. juli, bragte det samme 
blad en udmærket artikel af Lin Menge, 
som havde interviewet en række personer, 
hvis navne var fulgt i kølvandet efter Fort 
Beaufort affæren 4 . „Jeg kender ingen lov, der 
forbyder én at skyde på indtrængende ude 
fra rummet“, var svaret fra general D. A. 
Bester, chef for det sydafrikanske politi, da 
journalist Menge bragte sagen på bane. Ge¬ 
neralen kom med et par udflugter, før han 
indrømmede, at en overbetjent var i gang 
med en undersøgelse og han afsluttede sam¬ 
talen med en bemærkelsesværdig udtalelse: 

„Man kan ikke give regler for den slags; 

der har været mange rapporter om disse 

objekter gennem årene, men jeg har al- 


*) Se UFO-ORIENTERING, side 30-36. 

**) Se UFO-ORIENTERING, side 
107-109. 

***) Se UFO-NYT nr. 6, 1971. 


drig haft fat i en, der var autentisk. Den 

slags ting har aldrig eksisteret". 

Lin Menge forudså, at politiet i Fort Beau¬ 
fort ville få en påmindelse: „Hold jer til ind¬ 
fangningen af indbrudstyve, eller . . .!“ 

Interessen for UFO’er steg i nogle uger, 
og i den tid indkom der en del rapporter. 
Jeg siger ikke, at Fort Beaufort opstandelsen 
udløste alle disse rapporter, men den må 
have været ansvarlig for, at folk er blevet 
opmuntret til at se op mod himlen; men 
det er muligt, en hel del af rapporterne dreje¬ 
de sig om almindelige fejlfortolkninger. Kun 
få af de andre hændelser vakte så stor inter¬ 
esse som Braesidefarmens udholdende, lande¬ 
de UFO. Jeg mener, der kan være grund til 
at beskrive samlingen af begivenheder i Syd¬ 
afrika i juni, juli og august 1972 som en 
mini-bølge. 

Her er et resumé over en del af hændel¬ 
serne. 

1. Wellington 

(Cape Province), den 1. juli 1972. Lige før 
kl. 07,30 blev Mr. J. Fourie fra Basson 
Road, Wellington, vækket af sin kone, som 
udpegede en klar, orange „genstand", der 
svævede over Wellingtons børnehjem. Mr. 
Fourie fortalte: „Jeg løb udenfor og så på 
denne genstand. Den lignede en flyvemaski¬ 
nes mavelys, det tændtes og slukkedes på en 
flimrende måde. Den var ca. 260 m over 
jorden og havde størrelse omtrent som et 
kaffebord. (Hvor meget er det? red.) Den 
svævede der bare". Vidnet så den et stykke 
tid, så steg den og bevægede sig i retning af 
Paarl, før den fløj over bjergene mod Worce- 
ster. Mens den fløj bort, ændredes farven til 
hvid. Under hele hændelsen var objektet 
uden lyd. Der var endnu et vidne, den lokale 
mælkemand, Mr. Basson. (The Ar gus, den 1. 
juli 1972 - aftenavis). 

2. Constantia 

(Cape Province), den 1. juli 1972. Mrs. B. 
Merand fra Meadowridge så et rundt, hvidt 
lys med to haler nedenunder, ligesom „stjer- 
nekastere ££ , svæve bag en række træer på 

Constantia Road lige overfor den nye idræts¬ 
plads. Efter ca. fem minutter steg lyset, for¬ 
talte Mrs. Merand, og fløj i retning af Con- 
stantiaberg fyr. Klokken var 22,30, og objek¬ 
tet lignede en gylden stjerne. Mr. R. Hurly, 
formand for Cape Towns astronomiske sel¬ 
skab mente, objektet kunne have været den 
klare stjerne Canopus, der gik ned på det 
tidspunkt. (Cape Times fra 3. juli 1972). 

3. Durban 

(Natal). Den 3. og 4. juli 1972. Mr. A. G. 
Hiil fra Marine Parade rapporterede, at han 
så et usædvanligt, flimrende, klart objekt 
over havet et par morgener efter hinanden. 
Første gang han så det var omkring kl. 6 den 

3. juli, da han vågnede. Da han kiggede ud 
af vinduet, så han en genstand formet som 
en knogle med en „kileformet genstand, der 
nåede en trediedel af vejen ned“. Den pul¬ 
serede og lignede en forlovelsesring med en 
masse diamanter. Den lynede som en klynge 
på 100 klare stjerner. Mr. Hiil mente det 
måske kunne have været en komet. Den 4. 
juli kl. 5.40 så han igen „denne“ genstand, 
firkantet og uden den lynende svejseflamme¬ 
effekt som dagen før. Det så ud som om der 
var stykker, der skallede af og faldt ned fra 
bunden; objektet skiftede ikke farve. (Daily 
News fra den 4. juli 1972). 

4. Kraankuil og Witput stationerne, Orange River, 

den 5. juli 1972. Et UFO sås af tre stations¬ 
forstandere ved stationer langs hovedlinien 
for trans-Karroo banen, ca. 160 km fra Kim- 
berley i nærheden af Orange River. Mr. Lou- 
rens Rautenbach så det først fra Kraankuil 
stationen omkring kl. 21.00, hvor det kom 
fra Petrusville-kanten. Han fortalte, det lig¬ 
nede en ildkugle, der skiftede farve fra blå 
til grøn. Det forekom ham at være ca. 25 
cm i diameter (i en arms længde? - C. B.). 
Mr. Rautenbach berettede, at det flimrede 
langs yderkanten og så ud, som om der var 
liv indeni. Det ændrede størrelse, da det 
svingede væk i en halvcirkel mod Orange 
River stationen, som blev alarmeret. 

På Orange River stationen så Mr. Fran- 
cois van Rensburg objektet, da det kom over 


en højderyg i retning fra Hopetown. Det var 
hvidgult og bevægede sig lydløst i fast højde, 
(ret linie) flimrede, idet det tonede ud i 
nordlig retning mod Witput. 

Mr. Nick Basson på Witput station blev 
ganske rystet ved at se det „ujordiske“ objekt 
svæve over bagagevognene i stationens gård. 
Han fortalte, det havde størrelse omtrent 
som en tallerken (som han så det? - C. B.) 
og det var ravgult. Derefter for det af sted 
over Hopetown. En halv time senere for 
objektet (eller et andet? - C. B.) „tilbage 
forbi stationen" i retning af Orange River. 
Det så endnu større ud denne gang. Senere 
vendte det tilbage på samme rute efter tilsy¬ 
neladende at være gået mod Luckhoff, og til 
sidst forsvandt det på vej ned mod Orange 
River. (The Pretoria News fra 6. juli 1972). 

5. Pietermaritzburg 

(Natal), midnat den 22. juni 1972 (rappor¬ 
teret den 6. juli 1972). Mr. Colin Vary, for¬ 
retningsmand og kvalificeret pilot, var sam¬ 
men med en veninde, Miss Carole Mitchell. 
De var på vej hjem og var nået til hjørnet 
af Boshoff Street og Prince Alfred Street, da 
Mr. Vary så et objekt med en tilsyneladende 
størrelse som en cricketbold komme til syne 
over Alcan fabrikken. UFO’et bevægede sig 
i retning fra Impendhle mod Oribi i 1,2 km’s 
højde efter Mr. Varys bedømmelse, med en 
hastighed på omkring 650 km i timen og for 
nedadgående med et fald på ca. 900 meter 
i minuttet. Det var klart og blågrønt. Før 
nogle træer tog udsigten bevægede det sig 
en anslået distance på mellem 15 og 25 km 
på nogle få sekunder. Mr. Vary sagde, at 
UFO’ets faktiske størrelse må have været 
omtrent som en bus; det var afgjort et mas¬ 
sivt objekt og det var ikke noget jetfly. Den 

5. juli fløj Mr. Vary over området og så ned 
fra den position, hvor UFO’et havde været, 
da det først blev set, og det var dengang 
han dannede sig sin mening om dets faktiske 
størrelse. [The Nata Witness fra 6. juli 1972). 

6. Johannesburg, 

den 6. juli 1972. Set af snesevis af menne¬ 
sker og rapporteret af Mr. G. Duveen fra 

Gresswold, som sammen med sin kone og 
fire venner betragtede et lysende orangefar¬ 
vet objekt i ti minutter, da det fløj tværs 
over himlen „med fantastisk fart“. Om tids¬ 
punktet ved vi kun, det var „om natten“. 
(The Star , fra 7. juli 1972). 

Det var sandsynligvis det samme objekt, 
der af folk i Inanda, Illovo, Lindsfield og 
Kew ifølge rapporterne underholdt med en 
halv times optræden over Johannesburg om¬ 
kring kl. 21,00. Mr. John Hotine fra Third 
Street, Kew, fortalte, at han i det klare lys 
kunne se en refleksion på den ene side, når 
han så på det i kikkert. Det var ballon¬ 
formet. Mr. G. Kraft fra Linksfield sagde, 
det lignede en flammende fjerkost. 

7. Port Elizabeth 

(Cape Province), den 7. juli 1972. Omkring 
kl. 19,50 modtog Eastern Province Herald en 
telefonopringning fra en læser, Mr. J. Eras- 
mus, som meddelte, at han havde set et 
objekt, hvis tilsyneladende størrelse var som 
en tennisbold, og som skiftede farve fra gul 
til hvid. Det svævede over posthuset og hav¬ 
de været der i mindst 15 minutter. En jour¬ 
nalist og en fotograf afsøgte himlen fra taget 
af Heralds bygning og lokaliserede et blin¬ 
kende objekt i næsten den modsatte retning, 
højt over Newton Park. Det passerede bag 
en sky, og da det igen kom til syne, tog fo¬ 
tograf Geoffrey Allen flere billeder gennem 
en lang telelinse (35 mm kamera med 640 
mm linse, eksponering en femtedel af et se¬ 
kund). 

Objektet udsendte rødt, hvidt og grønt lys 
og så ud til at gå i to dele med lange mel¬ 
lemrum. Kl. 20.45 var det forsvundet. Det 
paraply formede billede blev taget med tele¬ 
linsen. Filmen var en 800 ASA, og den blev 
fremkaldt i 15 minutter. (The Cape Times 
fra 7. juli 1972). 

En talsmand fra det sydafrikanske flyve¬ 
våben undrede sig over Port Elizabeth 
UFO’et. Der havde ikke været natlige flyve¬ 
øvelser på det tidspunkt, UFO’et var i syne. 
National Airways Corporation og Algoa 
Flying Club sagde, at deres sidste flyvninger 
var kl. 18,00, og der var ikke andre lette 



Fig. 1. UFOet over Port Elizabeth, taget af 
fotografen Geoffrey Allen, der anvendte et 35 
mm kamera med 640 mm linse. 


Begge billedtekster er oversat fra avisens. Det 
er tkke FSRs! 

Fig. 2. Denne gruppe UFO’er blev fotografe¬ 
ret over Port Elizabeth. Dette billede viser det 
måneformede „moderskib“ og hvor stor af¬ 
standen er til „rekognoscerings-fartøjet“, der 
bevæger sig „spjættende“, som man kan se på 
optagelsen, der er taget på tid. Den ægformede 
facon var den, det havde for tilskuerne. 



flyvemaskiner i området. South African Air¬ 
ways’ Boing-fly fra Johannesburg ankom 
planmæssigt kl. 20,30. Den ledende meteoro¬ 
log sagde, at de ikke havde opsendt nogen 
vejrballon på observationstidspunktet. (The 
Argus fra 7. juli 1972). 

8. Queenstown 

(Eastern Cape Province), den 3. juli 1972. 
Mr. R. P. Golding fra Sandringham fortalte, 
at han og hans kone omkring kl. 20,00 havde 
set et objekt, der „lignede to stjerner, der var 
sat sammen, med et rødt lys nederst og et 
grønt lys på toppen. Dette objekt så ud til 
at befinde sig over lufthavnen. Mr. Golding 
sagde, at hans radio, der var indstillet på 
Springbok Radio på FM på det tidspunkt, 
„blev mærkeligt. Objektet gik op og ned ca. 
10 gange, faldt så tilsyneladende lige ned fra 
himlen og forsvandt bag det hus, der ligger 
bagved Goldings bolig. Trods forespørgsler fra 
de lokale journalister fandt man ingen andre 
i området, der havde været ude for radio¬ 
forstyrrelser. (The Daily Representative , 
Queenstown fra 4. juli 1972). 

9. Fish River broen 

(Eastern Cape Province), den 5. juli 1972. 
Lastbilchauffør ved jernbanen, Mr. Mitchell 
Struwig fra Port Elizabeth, og hans assistent, 
Mr. Thys Breed, kørte ned gennem Fish Ri¬ 
ver passet på landevejen fra Port Elizabeth 



Fig. 3. Genstanden fra Fish River, tegnet på basis 
af vidnernes skitser. 


til East London kl. 1,25 om natten, da Mr. 
Struwig på venstre side af floden i nærhe¬ 
den af Fish River broen så et halvmånefor¬ 
met, lysende, rødt objekt på himlen. Det så 
ud til at være dækket af et uregelmæssigt 


mønster, ligesom dækket af et net eller af 
reb. Tre eller fire minutter efter den første 
observation dalede objektet ud af syne bag 
bjergene. Der blev pludselig iskoldt inde i bi¬ 
len: „Noget der ellers aldrig sker, for der 
er altid meget varmt“, sagde Mr. Struwig. 
Objektet havde form som en sutteflaske, 
men med afrundede hjørner, og vidnet be¬ 
dømte det til at være ca. 100 m i diameter. 
Det var mørkere rødt end det lys, det ud¬ 
sendte. Mr. Struwig kender ruten godt: han 
kører den næsten hver nat. (Daily Dispatch 
fra 6. juli 1972). 

10. Over Natal 

og andre steder i den uge, der sluttede den 
9. juli 1972. På en ikke opgivet dato rappor¬ 
terede en kaptajn og besætningen på en South 
African Airways Boing 727 et „klart, hurtig- 
flyvende objekt“ lige i nærheden. Kaptajn 
Chester Chandler fortalte, at UFO’et jag¬ 
tede maskinen et stykke tid, før det bøjede 
af mod sydvest. De fløj i 2.743 meters højde 
og gav jordkontrollen i Durban løbende un¬ 
derretninger om objektets bevægelser. 

Rutemaskinen fløj med 482 km i timen, 
da begivenheden fandt sted, og var ved at 
gøre rede til at lande i Durban. Førstepiloten, 
Mr. Graham Smith og flyvemekanikeren, Mr. 
G. Koekemoer, så også objektet. Kaptajn 
Chandler sagde, at UFO’ets form var uty¬ 
delig. „Det var et klart lys, som jordkontrol¬ 
len forsikrede os ikke stammede fra noget 
fly, de kendte til“. Forespørgsler hos 
S.A.A.F.*) og andre autoriteter gav negative 
svar. Kaptajn Chandler fortsatte: „Jordkon¬ 
trollen var meget ophidset over objektet, da 
det er deres ansvar at se til, at intet befin¬ 
der sig på vor rute“. Objektet passerede kl. 
20.50 og jagtede flyvemaskinen, før det svin¬ 
gede væk. 

På en tur tidligere samme dag - denne 
gang til Cape Town - så kaptajn Chandler 
et andet hurtigf ly vende objekt (men ikke 
nær sin maskine), der fejede hen over him¬ 
len fra nord til syd. 

Igen om onsdagen, den 5. juli, passerede 


*) Det sydafrikanske flyvevåben). 

et UFO en Boing 727, da den var på vej til 
Cape Town. Objektet, som var brunt, pas¬ 
serede nedenunder maskinen. Jordkontrollen 
i Cape Town kendte ikke til andre flyvema¬ 
skiner i området på den tid. (Sunday Times 
- S.A. - fra 9. juli 1972). 

Jeg spekulerer på, om der er nogle radar¬ 
rapporter om de ukendte ved disse tre South 
African Airways tilfælde? 

Jeg undskylder overfor læserne at beret¬ 
ningerne ikke er opført strengt kronologisk. 
Flere rapporter fra den sydafrikanske mini¬ 
bølge bringes i anden del af denne samling, 
der kommer i et af de følgende numre. 


NOTER 

1. Bowen, Charles: „A hot reception at Fort 
Beaufort“ i FSR Case Histories , tillæg 11, 
august 1972. 

2. På Dr. McDonalds anmodning blev disse 
udgivet i form af artikler i FSR, Vol. 16, No. 

2. 3 og 5. 

3. Fredrickson, Sven-Olof: „Recent Obser¬ 
vations over Southern Sweden“, FSR, Vol. 
17, No. 5. 

4. Menge, Lin: „Shooting at UFO’s is all 
right for some ££ i Rand Daily Mail fra 1. juli 
1972. 

Flying Saucer Review, sept.-okt. 1972 /BK. 


Landing i Fort Beaufort 

Interview med politifolkene 


Af Ivan Clark. 

Artiklens forfatter er korrespondent til Flying 
Saucer Review og bosat i Queenstown, 
Cape Province i Sydafrika, ikke langt fra 
Fort Beaufort, hvor den seneste observa¬ 
tionsbølges tildragelser fandt sted. 

Deres tidsskrifter „Flying Saucer Review ££ 
og „FSR Case Histories ££ vil sikkert allerede 
have modtaget en mængde avisomtale af 
UFO-begivenhederne ved Fort Beaufort i 
Eastern Cape. Alligevel sender jeg denne be¬ 
retning, fordi den er baseret på et interview 
med de to politifolk, der har været indblan¬ 
det i sagerne, og denne beretning indeholder 
oplysninger, som måske ikke har været om¬ 
talt i aviserne. 

De to politifolk, Warrant Officer P. van 
Rensburg og Sergeant P. Kitching griner 
ikke af UFO-beretningerne og nægter at ac¬ 
ceptere forklaringer på deres egen UFO-op- 
levelse som satellitter (i kredsløbsbane i træ¬ 
tophøjde?) eller elefanter lidende af en eller 


anden ejendommelig sygdom! Her følger en 
kort redegørelse, for hvad jeg fik at vide un¬ 
der mit interview. 

Ved 8-tiden om morgenen den 26. juni 
1972 kom nogle indfødte landarbejdere lø¬ 
bende og alarmerede Bennie Smit, der ejer 
farmen Braeside nær Fort Beaufort. De hav¬ 
de set, hvad de troede var ild i den tætte 
bush. 

Bennie Smit, der troede, at der måske var 
tale om krybskytter, begav sig til stedet med 
sin .303 riffel. Han så det pågældende sted 
en usædvanlig genstand, der svævede i luf¬ 
ten delvis skjult bag en ca. 5^2 meter høj 
bevoksning. Genstanden var knap 200 meter 
borte, ægformet og glødede over det hele. 

Efter et øjebliks forløb blev Bennie Smit 
nervøs og besluttede at tilkalde politiet. De 
to tidligere i rapporten nævnte politibe¬ 
tjente ankom ved 9-tiden. 

Kitching beskrev genstanden som værende 
ca. 3 meter lang og ægformet. „Den svævede 

Fig. 1. Tegning i næsten fuld størrelse af et 
aftryk. A = ikke-fladtrykt område. B = æg¬ 
formede fordybninger. 



Fig. 2. Jordklumpen , som politimanden 
P. van Rensburg gravede op. 


(på langs) kun delvis skjult bag noget be¬ 
voksning. Genstanden var blåsort metalfarvet 
(som en revolver), og da vi havde iagttaget 
den i nogen tid, begyndte den at gløde rødt 
over det hele, ligesom Mr. Smit tidligere 
havde set. Så lagde vi mærke til et klart 


stjernelignende lys på den ene side af gen¬ 
standen; det blinkede med mellemrum <£ . 

Da de dirigerede de indfødte landarbej¬ 
dere hen mod det sted, hvor genstanden be¬ 
fandt sig i den tætte bush, var Kitching 
overbevist om, at den var under en eller 
anden form for intelligent kontrol, for da 
arbejderne råbte fra bushen, sænkede gen¬ 
standen sig ud af syne for observatørerne. 
Arbejderne kunne ikke finde genstanden og 
fik besked på at komme tilbage igen. Deref¬ 
ter prøvede Bennie Smit at finde den og gik 
ind i bushen med et lommetørklæde bundet 
til en lang kæp, så politifolkene kunne se og 
dirigere ham. Dette vovelige eksperiment 
lykkedes heller ikke, og Smit kom tilbage. 

Uheldigvis besluttede observatørerne nu at 
tage andre midler i brug og skyde på gen¬ 
standen. 15 salver blev affyret, hvoraf (sagde 
de) den syvende ramte, som Kitching sagde, 
med en dump lyd. Genstanden rullede fra 
side til side. (Tilsyneladende har en .303 
riffelkugle et tryk på omkring 18 tons ved 
fuld hastighed). 

På dette tidspunkt skiftede genstanden 
farve fra rød gløden til grønt og derefter 
gult. Politifolkene iagttog genstanden i en 
time, før man forlod området, men Smit 
blev tilbage og så genstanden forsvinde kort 
tid efter. Han fortalte, at genstanden stillede 
sig på højkant og derefter fløj bort, idet den 
hurtigt steg til vejrs og blev skjult af træer. 

Bennie Smit fortæller, at da han befandt 
sig inde i den tætte bush, kunne han høre 
en brummende (eller summende) lyd, og at 
familien senere havde hørt lyden over huset 
men dog ikke havde set genstanden igen. 

Politifolkene vendte senere tilbage til far¬ 
men og fandt det sted, hvor UFO’et tilsyne¬ 
ladende var landet. Der blev fundet 3x3 
sæt aftryk eller mærker i den fugtige lerjord 
(se fig. 1). 

Warrant Officer van Rensburg gravede et 
aftryk op, som han venligst foreviste mig, da 
jeg besøgte ham. 

Aftrykket er højst usædvanligt. Det er om¬ 
kring 6J/2 cm i diameter og giver indtryk af. 
at (støtte)ben fra genstanden måske er drejet 
ud i en spiralbevægelse og er stoppet her- 

med, netop da „trædepuderne“ har berørt 
jorden. Leraftrykket (se fig. 2) er drejet 
ganske lidt i samme retning som viserne på 
et ur, en del af mærket - kun på den ene 
side af aftrykkets centrum - er overhovedet 
ikke trykket ned. (Se området mærket A på 
figur 1). 

Således har genstanden efterladt samme 
form for aftryk som efter hovene på en ko 
eller et får, fladtrykt i kanten og hult i mid¬ 
ten. 

Der har været en del observationer fra 
Queenstown, hvor jeg bor, de fleste ved 
nattetid, og selv om jeg har været på stik¬ 
kerne, er det ikke lykkedes for mig selv at få 
noget at se, Jeg har altid mit kamera med 
375 mm telelinse hos mig, hvor jeg end be¬ 
finder mig. 

Jeg tror ikke, at Fort Beaufort-politiet vil 


skyde på et UFO igen, især ikke efter at jeg 
har vist dem rapporten om en sikkerheds¬ 
vagt ved et reservoir i USA, der blev blindet 
efter at have skudt på et UFO. Bennie Smit 
siger, at han vil prøve at fange én næste 
gang - med et stort net. 

Flying Saucer Review, sept.-okt. 1972 /OH. 

Kommentar: Denne observation har været 
omtalt i flere danske aviser, bl. a. i Aalborg 
Stiftstidende fra d. 29. juli 1972, hvor man 
ydermere oplyser, at en professor Arthur 
Bleksley „beklager, at disse gæster, der må 
have rejst millioner af kilometer - med min¬ 
dre det var en ubemandet sonde - landede 
på et sted, hvor de lokale var så utåleligt 
fjendtligsindede. Han ville gerne have mod¬ 
taget dem på sit observatorium ved Johan- 
nesburg . . .“ Det skal vi ikke fortænke 
ham i. Red. 



APOLL0 17- RESULTATER 


Af William H. Gr egory. 

Houston - De Apolio 17 data, der nu er 
hjemme, reviderer sammen med den vok¬ 
sende dynge fra tidligere missioner, stadig 
begreberne om månens struktur og udvik¬ 
lingsprocesser - i retning af et legeme, der 
har mere tilfælles med jorden. 

Fra før udforskningen med rumskib at 
have udvist alle tegn på en stor, primitiv, 
kondritisk (finkornet) meteorit, er månen 
nu blevet en planet med en indviklet evolu¬ 
tionshistorie. De nyeste antydninger om dens 
personlighed stammer fra Apolio 17’s resul¬ 
tater: 


- De mulige variationer i skorpens tyk¬ 
kelse, der kan have lighed med det jordiske 
mønster med et tyndere, men tættere ba¬ 
saltlag under oceanerne og en tykkere, men 
mindre tæt skorpe under kontinenterne. 

- Sandsynlighed for vulkanvirksomhed af 
ret ny dato. Baseret på Apollo 17 observa¬ 
tioner fra omløbsbanen og fotografier fra 
tidligere missioner træder eksistensen af en 
vulkansk ring rundt om månehavene Sereni- 
tatis, Tranquilitatis og Fecunditatis som en 
omtrentlig analogi til den såkaldte ildring 
rundt om Stillehavet, indenfor mulighedens 
grænser. 

„Derfor 44 , udtalte Dr. Paul W. Gast, chef 
for jord- og planetforskningen ved Centret 
for bemandet Rumfart, „må vi sige til dem, 
der mener, at Månen i dag er død: „ikke 
helt“.“ 

Selv før Apolio 17’s månemodul landede i 
Taurus-Littrow og astronauterne overrasken¬ 
de opdagede den orange og røde jord med 
dens eventuelle vulkanske oprindelse, havde 
nedslaget af Apollo 17’s S-4B trin startet en 
revision af et fundamentalt kapitel i må¬ 
nevidenskabens katekismus. Seismiske bølger 
fra dette nedslag tog uventet lang tid om 
at nå de seismometre, der var efterladt på 
månen fra tidligere ture. 

Betydningen af dette udlægges af Dr. Gary 
Latham fra University of Texas, forsknings¬ 
leder for de passive, seismiske eksperimenter 
på månen: „Når vi tager disse data og sam¬ 
menligner dem med tidligere data, finder vi 
nu mulighed for en temmelig afvigende for¬ 
tolkning. Vi ser ganske vist beviser for en 
måneskorpe, som vi gjorde det tidligere, men 
vi bliver måske nødt til at gøre den betyde¬ 
ligt tyndere. Vi må faktisk skære den helt 
ned til 25 km i stedet for de tidligere 60 km“. 


Glimt fra 

Månens overflade 

Houston - Glimt fra måneoverfladen, rap¬ 
porteret af to Apollo 17 astronauter, betrag¬ 
tes nu som refleksioner af jordskin. 

Astronaut Thomas K. Mattingly berettede 
om et fra kredsløbet i Apollo 16, og begge 
Apollo 17 astronauterne Ronald E. Evans 
og Harrison H. Schmitt rapporterede dem 
på månens vestlige rand ved Mare Orientale. 

„Vi tror, det er refleksioner fra krater¬ 
vægge, der er vendt direkte mod rumskibet 44 , 
udtalte Harold Masursky, medlem af det 
foto-team, der har med omløbet at gøre. 
„Det astronauterne ser, er fuldt jordskin ka¬ 
stet tilbage fra kratervægge 4£ . 

„De fleste af vore måne-teorier har talt 
om en slags radial måne 44 , sagde Dr. David 


W. Strangway. „Vi har talt om en ensartet 
skorpe. Vi har talt om en ensartet kappe. 
En af de ting, vi vil gå i gang med at se på 
nu, er forskellighederne. Så kan vi begynde 
at tænke på en uensartet måne 44 . 

Inden Apollo-missionerne, og især de tre 
sidste ture i J-serien, kunne videnskabsmæn- 
dene næsten kun antage, at månen havde en 
ensartet tyk skorpe. 

„Nu 44 , sagde Strangway, „er vi begyndt at 
få nogle virkelig sikre oplysninger, som even¬ 
tuelt vil fortælle os, at nogle dele af månen 
har tykkere kappe end andre 44 . 

„Vi mener, skorpen på forsiden er tynd 
og at den er tyk på bagsiden 44 , erklærede 
Masursky. Men det er kun begyndelsen. Apol¬ 
lo 17’s højdemålinger bekræftede, hvad 
Apollo 15 havde opdaget: et stort, lavt om¬ 
råde på bagsiden nedenfor 20 graders syd¬ 
lig bredde, der dækker 50 grader i læng¬ 
den. Det er unormalt, fordi det ikke er et 
stort bassin af type som havene på forsiden, 
og terrænet er meget uregelmæssigt. 

Det Masursky fandt interessant var, at bas¬ 
sinet på bagsiden er tilnærmelsesvis antipo- 
disk*) til måneforsidens højlande, hvor 
Apollo 16 landede. Højdemålinger på denne 
tur lokaliserede en spids tinde øst for krate¬ 
ret Ptolemaeus, godt 3 km over månens 
1.738 km lange midterradius, afledt af ob¬ 
servationer fra jorden. 180 grader fra denne 
tinde i bagsidekrateret De Vries, er der et 
lignende hul. 


Hvad var 
det orange stof? 

Houston - Indledende analyser af den 
orangefarvede jordprøve fra månens Shorty 
krater, som Apollo 17 mandskabet havde med 
hjem, skaber nye problemer for månefor¬ 
skerne, for det består stort set af glas. De 


*)„direkte modsat 44 . 

grovere dele er kugler og de mindre er styk¬ 
ker af ituslåede kugler. 

Hvad der gav glasset den farve mangler 
endnu at blive afgjort kemisk. Paul W. Gast, 
chef for jord- og planetforskningsafdelingen 
ved Manned Spacecraft Center, udtalte, at 
der ikke ved første blik var tegn på vand, 
at materialet synes at være endnu mere vand¬ 
frit end tidligere måneprøver.*) 

Fundet af glasset har også betydning, fordi 
det har lighed med det grønne glas, der blev 
bragt hjem med Apollo 15 missionen, selvom 
det er renere end dette. Man har endnu 
ikke fundet forklaring på oprindelsen af det 


*) Der blev sporet svovl i materialet, men i 
mindre omfang end i tidligere måneprøver 


grønne, og den kemiske sammensætning er 
heller ikke tilstrækkelig klarlagt, sagde Gast. 
Det indeholder relativt meget magnesium og 
jern og relativt lidt titanium. 

Der er også fundet ligheder med det glas, 
der ligger spredt i Apollo 1 l’s prøver fra 
Mare Tranquilitatis. „Apollo 17 glasset rej¬ 
ser spørgsmål om oprindelsen af alle disse 
glasarter“, sagde Gast. „Det er meget muligt, 
at det altsammen er vulkansk^. 

På uventet måde kan Apollo 17 glasset 
give støtte til den forklaring, der blev frem¬ 
sat før turen, at det mørke overfladedække 
i Taurus-Littrow dalen var vulkanske, pyro- 
klastiske (,,ildbrudte“) rester. På Jorden er 
der også glas i den slags materiale, men i 
form af skår i stedet for kugler. 

jan. 73 EJ/BK. 



Oversigt over Mariner 9 missionen 


Mariner 9, som nåede Mars i november 

1971, kredsede om planeten 698 gange i 349 
dage og indsamlede et væld af videnskabe¬ 
lige data, der har revideret alle tidligere 
begreber om Mars. 

Fra Mariner 9’s fordelagtige position i 
Mars’ omløbsbane i mere end et halvt mars- 
år, havde instrumenterne planeten under ob¬ 
servation mens årstiderne skiftede neden¬ 
under. 

Nogle af de vigtigste iagttagelser, under 
missionen, der afsluttedes den 27. oktober 

1972, var: 

- En geologisk aktiv planet med vulkanske 
bjerge og calderas (dybe kedellignende for¬ 
dybninger på randen af en vulkan o. a.), 
større end nogen på Jorden. 


- En ækvatorial gletcherspalte på 4.000 
kilometers længde og tre til fire gange så 
dyb som Grand Canyon. 

- Antydninger af, at frit vand kan have 
eksisteret i Mars’ geologiske historie. 

- Udviklingen af en monumental støv¬ 
storm, der nåede op til en højde af 50 til 
60 km over overfladen. 

- Og erkendelsen af, at støvstorme og 
overskyethed bærer ansvaret for mange af 
de gådefulde variationer i Mars’ udseende 
gennem årene. 

Disse opdagelser danner grundlaget for 
USA’s næste færd til Mars - Viking op¬ 
sendelsen, hvor man vil søge efter beviser 
for liv på planeten. 

Mariner 9 blev heldigt opsendt den 30. 
maj 1971. En banekorrektion den 5. juni 
blev foretaget så akkurat, at man ikke be¬ 
høvede yderligere korrektioner i løbet af de 
167 dage, turen fra Jorden til Mars varede. 

Da rumkapslen nærmede sig planeten 
midt i november, tog TV-kameraerne tre se¬ 
rier billeder, mens Mars flere gange drejede 
sig rundt om sin akse. Billederne bekræftede 
eksistensen af en kolossal støvstorm, der hav¬ 
de indhyllet hele marskloden. 

Astronomerne på Jorden fandt ud af, at 
de store mængder støv i atmosfæren afkøler 
overfladen og opvarmer atmosfæren - en 
måling af stor værdi for videnskabsmændene, 
som længe har prøvet at udregne virkningen 
af den tiltagende forurening på Jordens glo¬ 
bale klima. Mariner 9 var det første menne¬ 
skeskabte objekt i omløb om en anden pla¬ 
net. (De russiske rumsonder Mars 2 og Mars 
3 ankom sent i november). 

Under de første seks ugers omløbsopera¬ 
tioner, opnåede Mariner 9 bl. a. følgende 
resultater: 

- Mariners instrumenter spejdede ned 
gennem den mest omfattende støvstorm, man 
har observeret på Mars siden 1924. Kun den 
lyse, aftagende iskalot på sydpolen og fire 
mørke bjergtoppe var synlige gennem stø¬ 
vet, der dækkede hele planeten. Senere fo¬ 
tografier viste, at de fire mørke pletter var 
enorme, vulkanske bjerge med store caldera- 
lignende kratere på toppen. Et af dem, Nix 
Olympica, er ca. 500 km bredt ved basis, og 
toppen rager mindst 17 km op over den om¬ 
givende slette. 

- Phobos og Deimos blev fotograferet på 
nært hold for første gang. De små mars- 
måner viste sig at være synkrone med Mars 
(den samme side vender hele tiden mod pla¬ 
neten). Begge måner er fyldt med kratere, 
øjensynligt fra meteoritnedslag. 

Først i januar så Mariner instrumenterne 
ned på et helt nyt mål, et klart Mars. Bil¬ 
lederne viste en aftagende sydpolarkalot; 
bugtede kanaler, som så ud til at være dan¬ 
net af vand; såkaldt „kaotisk“ terræn lig det, 


man først havde set i 1969 af Mariner 6 og 
Mariner 7; og enorme meteorkratere med 
bunden dækket af sammenblæste støvbanker. 

Den 12. januar modtog man en stribe 
kortlægningsbilleder, deriblandt et fotografi 
med 480 km af en udstrakt kløft nær ækva¬ 
tor med sidedale, der udhuler det omkring¬ 
liggende slettelandskab. Senere viste overlap¬ 
pende billeder, at spalten strækker sig om¬ 
kring 4.000 km, næsten en fjerdedel af Mars’ 
omkreds. Mariners ultraviolette spektrome- 
ter målte kløftens dybde til næsten seks km. 

Kortlægningen dækkede 100 pct. af pla¬ 
neten. De sidste billeder blev modtaget i 
JPL den 17. oktober og bragte det totale 
antal op på 7329 fotografier. 

Mariner 9’s opgave endte den 27. okto¬ 
ber, da signalerne fra den ophørte under 
det 698. omløb af Mars. Afstanden fra Jor¬ 
den var på det tidspunkt 383.675.000 km. 
Oplagret i dens båndoptager var endnu 15 
billeder og lignende videnskabelige data, som 
var optaget dagen før. Rumsondens forsyning 
af brændstof til kontrolindstillingen var ud¬ 
tomt bare nogle minutter før Mariner skulle 
til at afspille det sidste bånd med oplysnin¬ 
ger. Teknikerne i JPL afsendte den sidste 
ordre - den sidste af 45.960 - til afbrydelse 
af Mariners radiosender. Rumkapslen ventes 
at blive i marsbanen i 50 år eller mere. 

ET KORT RESUMÉ OVER MARINERFORSKNINGEN: 
Fjernsynseksperimenter (på overfladen) 

Mars kan deles i mindst fire geologiske ho¬ 
vedzoner. Først er der Nix Olympica - Thar- 
sis’ vulkanske område. Nummer to er det 
ækvatoriale plateau Ophir-Eos med forkast¬ 
ninger og kløfter. En tredje del omfatter kra¬ 
terdækkede og jævne terræner, måske ældre 
end de to første typer og fundet på både 
den nordlige og sydlige halvkugle. 

Store, runde bassiner (Argyre I og Hellas) 
har lighed med bassiner efter nedslag på Må¬ 
nen. Det fjerde område er det sydpolare 
kraterdækkede terræn, der har et „tæppe“ af 
glaciale aflejringer, op til 100 m tykke. 
Lignende aflejringer forekommer ved nord¬ 
polen. Hvis store mængder vand eksisterer 

på Mars er de uden tvivl fastholdt i de per¬ 
manente polarkalotter. 

Fjernsynseksperiment (i atmosfæren) 

Da den globale støvstorm lagde sig, viste 
det sig, at meget af Mars over 45 grader 
nordlig bredde var dækket af en nordpolar- 
kalot af variable skyer. De gik efter et almin¬ 
deligt mønster fra vest mod øst, og nogle af 
dem kunne have lighed med små cykloner. 
Skyerne, der menes at indeholde vandis, sås 
også andre steder, især over store vulkaner. 
Man så flere lokale støvstorme, efter at den 
globale storm var stilnet af. Støvskyerne så 
ud til at være gennemstrømmet af store 
mængder luft, sandsynligvis på grund af 
lodrette luftbevægelser, opstået ved den stø¬ 
vede atmosfæres opsugning af solstrålerne. 

Ultraviolet spektrometer-eksperiment 

Man fandt ozon over begge Mars’ polar¬ 
egne, og også syd for 50 grader sydlig bredde 
og nord for 50 grader nordlig bredde. Mæng¬ 
den af ozon var mindre end én procent af 
indholdet i Jordens atmosfære. 

UVS instrumentet frembragte et foreløbigt 
topografisk kort over Mars ved at tage 
30.000 individuelle målinger af det relative 
overfladelys. To områder viste meget bratte 
højdeændringer - det ene var canyon-om¬ 
rådet på Tharsis-egnen, det andet det vulkan¬ 
ske bælte. 

Infrarødt interferometer spektrometer 
eksperiment 

Mars’ nordpol er meget koldere (ca. 200 
grader under nul, F.) og mere tørt end det 
koldeste sted på Jorden, Antarktis, (-^ 125 
grader, F.). Igen viste det sig, at kul- 
dioxyd var hovedbestanddelen af atmosfæ¬ 
ren over Mars’ poler. Under støvstormen fik 
den støvfyldte atmosfære de maksimale over¬ 
fladetemperaturer til at gå nedad og syntes 
at stabilisere dem. Temperaturerne gik fra 
40 grader over nulpunktet (Fahrenheit) 
nær ækvator til under 125 grader under 
nulpunktet i polaregnene. — Atmosfæriske 
vinde nåede en fart af op til 185 km i timen. 


Infrarødt radiometer eksperiment 

Overfladetemperaturerne gik fra 81 gra¬ 
der over nul (Fahrenheit) til 189 grader 
under nul. De lave temperaturer fandt 
man ved begge poler; de høje i den ækva¬ 
toriale zone. Gennemsnitstemperaturerne 
holdt sig indenfor det område, som påvistes 
af målingerne fra Mariner 6 og 7, men der 
er hundreder af steder på Mars, hvor der 
er betydeligt varmere eller koldere end gen¬ 
nemsnittet. Variationerne tillægges forskelle 
i refleksgraden, lokal topografi, overfladens 
varmeegenskaber og mulig indre varme. 
Imidlertid har man ingen sikre eksempler 
på indre varme - d. v. s. aktive vulkaner — 
fra Mariner 9’s IRR data. 

Andre undersøgelser 

Mars’ atmosfæriske tryk måltes til mindst 
2,8 millibar i egnene omkring ækvator og 
højst 8,9 og et gennemsnitligt overfladetryk 
på 5 millibar i de centrale zoner. Ved 65 
grader nordlig bredde gik overfladetrykket fra 
7,2 til 10,3 millibar, med et gennemsnit på 
8,9. Mars er lidt fladtrykt, og det udbulende 
ækvatoriale område viser det laveste atmos¬ 
færiske tryk. Trykket ved Mars’ poler når 
fra 5 til 13 millibar. (Jordens normale tryk 
ved havoverfladen: 1000 millibar). 


Mars buler 27,2 km ud ved ækvator. Va¬ 
riationer i Mariner 9’s omløbstider viste, at 
planeten var så langt fra at være rund. Imid¬ 
lertid skyldes 17,8 km af dette Mars’ egen 
omdrejning om sin polarakse. Kraftige tyng- 
de-unormaliteter antyder, at stærke kræfter 
virker på planetens skorpe, og det kan be¬ 
tyde nuværende eller nylig geologisk aktivitet. 
Det rumtekniske hold udførte i september 
1972 et eksperiment for at afprøve Einsteins 
relativitetsteori. Materialet herfra er stadig 
under analyse. 

NASA NEWS, 13. nov. 1972 / BK . 

Rubrikken „MARS“ 
fortsættes side 38 

Flyvende tallerken over Taree, Australien 


Mysteriet om en flyvende tallerken over 
Taree, der ligger 320 km nord for Sydney i 
Australien, er kun blevet dybere, efter at den 
- som forudsagt og ventet - blev observeret 
i morges kl. 7,10 lokal tid af flere hundrede 
mennesker, deriblandt flere skeptiske journa¬ 
lister fra Sydney. Den flyvende tallerken har 
i de sidste uger vist sig regelmæssigt over 
denne lille by på dette klokkeslet. Denne gang 
er den endog blevet fotograferet. 

Folk var udstyret med kikkerter og fotogra¬ 


fiske apparater. Det bedste observationssted 
i denne by med 11.000 indbyggere var tele¬ 
grafvæsenets depot. 

Genstanden er blevet betegnet som plane¬ 
ten Venus, et rumskib, en vejrballon, et 
stykke rumaffald, og en kommunikationssa¬ 
tellit. Øjensynlig kan den kun ses fra Jor¬ 
den to-tre timer om morgenen. Det har vist 
sig umuligt at iagttage den fra flyvemaskiner. 

Lolland-Falsters Folketidende, 14. sept. 72. 


Her er nogle få af de morgenduelige observatører . . . 

. . . og fotografiet af det, de kigger efter. 


i 


UFO over Fakse Kalkbrud? 


Som vi lovede i sidste nr. af UFO-NYT, 
bringer vi her en dansk rapport, som min¬ 
der om observationen i Spanien. 

Ved Fakse Kalkbrud gik observatøren 
E.V. den 12. august 1972 ud i haven for at 
dyrke sin hobby, at studere stjerner, ligesom 
han så ofte før havde gjort det. Det var en 
lun aften med vindstille, klart og skyfrit 
vejr. 

Da han havde stået et stykke tid og stu¬ 
deret stjernehimlen, fik han i øst øje på en 
\ svagtlysende „stjerne", som han ikke kunne 
få til at passe med de andre stjerner, da han 
mente, at der ikke skulle være en på dette 
sted. Han studerede den derfor nærmere, 
hvorved han opdagede, at den langsomt be¬ 
vægede sig mod syd. 

Genstanden fløj langsomt over Fakse Kalk¬ 
brud. Den fløj i ca. 18-20 graders højde i stik 
sydlig retning. Den var svagtlysende sølvgrå 
og mindede meget om en rumkapsel. Helt 
bagude på genstanden sås en lodret række 
runde lys, som lignede vinduer. E.V. tog sin 
kikkert frem, 7x25, og i den kunne han se, 
at de runde lys var røde med et konstant lys. 

Vidnet anslår genstanden til at være 3 me¬ 


ter lang og 2 meter høj. Da den var ham 
nærmest, var afstanden ca. 100 meter, hvil¬ 
ket dog skal tages med forbehold, siger vid¬ 
net, da det jo er svært at bedømme afstanden 
uden nogle holdepunkter. 

Under sin færden over himlen, der varede 
fra kl. ca. 22,30 til kl. ca. 22,34 - altså ca. 
4 minutter - pulserede lyset fra genstanden 
lidt. 

Efter at have fløjet lydløs over himlen, 
forsvandt den langsomt i syd. 

FN. 

Ul -observation ved lollandsk præstegård 


„Om aftenen, tirsdag den 27. juli 1971, 
var det uvejr med torden og ind imellem 
næsten tropisk regnskyl. 

Det var min hensigt at se en boksekamp i 
TV, men da strømmen forsvandt, forberedte 
jeg mig på at gå i seng. 

Uvejret var startet ved 19,30-tiden, og 
med en mindre pause midt på aftenen havde 
det fortsat til ca. 02,30. 

Hen under midnat, antagelig mellem 23 
og 24, måske lidt før, måske lidt senere, hav¬ 
de jeg taget stearinlys med ind i soveværel¬ 
set. Uvejret var stadigvæk i fuld gang med 
lyn og torden. 

På et tidspunkt, da jeg kiggede ud på 
gårdspladsen, fik jeg øje på et lys. Jeg troede, 
at det måske var en gren, der lå og brændte, 
antændt af et lyn. Jeg mener, at det var 2. 
gang jeg kiggede ud ad vinduet i soveværel¬ 
set, at jeg fik øje på dette lys. Jeg husker 
ikke, om det regnede første gang, jeg fik 
øje på det. 

Da jeg senere igen kiggede ud for at se, 
om uvejret ikke snart var drevet over, så 
jeg kunne gå til ro, bemærkede jeg imidlertid, 
at det styrtregnede, og a,. lyset stadigvæk var 
på gårdspladsen. Jeg tænkte ved mig selv, at 
der måtte være god ild i den gren, siden den 
stadigvæk kunne brænde, selv om det styrt¬ 
regnede. 

Lyset forekom mig at være på en eller an¬ 
den måde rundt. Måske som et slags rør på 
højkant, så det ligesom rundede. Ilden brænd¬ 
te ensartet og hvidt. Ilden holdt brat op for¬ 
oven. Der var ikke „spidser 1 ' eller ildf lamme¬ 
tunger. Ilden var f. eks. heller ikke rød eller 
gul. Lyset var skærende hvidt, men lyste 
ikke soveværelset op. Omkring selve „røret" 
var der ligesom et lysskær. Når de meget 
stærke lyn kom, kunne man ikke se lyset. 
Jeg kunne se den nærliggende kirkegårds¬ 
mur, når det lynede, ellers ikke. (vedr. stør¬ 
relse og form på lyset: Se fig. 1.) 

3. eller måske 4. gang jeg kiggede ud på 
lyset, syntes jeg, at det var synd for katten. 



Foran lyset var der ligesom noget hvidt og 
to klare lyspunkter, som jeg troede var na¬ 
boens hvide kat med lyset skinnende i øjne¬ 
ne. Det var nogle store øjne, men jeg troede, 
at dette kunne skyldes de måske lidt ualmin¬ 
delige lysforhold med lynene etc. På et senere 
tidspunkt, var „øjnene" imidlertid flyttet op 
på siden af lyset (se fig. 1). På dette tids¬ 
punkt var der intet „hvidt", som jeg tidligere 
havde troet var katten ude i uvejret. 

Jeg kiggede ud med jævne mellemrum, og 
jeg kiggede på et tidspunkt på mit ur og 
tænkte ved mig selv, at nu har det brændt 
i næsten 3 kvarter. Men jeg husker ikke tids¬ 
punktet. • 

Da jeg derefter på et tidspunkt kiggede 
ud, var lyset totalt forsvundet, så jeg har 
hverken set noget lande eller lette fra gårds¬ 
pladsen. Jeg kan ikke sige noget om, hvor¬ 
vidt der var noget „fast" bag dette lys. Hvis 
jeg havde tænkt på, hvad det evt. kunne 
være, havde jeg sikkert iagttaget lyset hele 
tiden uafbrudt, eller også havde jeg måske 
ligget under sengen. Jeg var jo uhyggeligt 
til mode p. g. a. uvejret. Flere lyn var slået 
ned i nærheden. 

Min mand arbejder i København. Vi ta¬ 
ler sammen hver dag pr. tlf., og rent tilfæl- 

Stuehus 



ca. 10 cm 

digt nævnte jeg overfor ham næste formid¬ 
dag, „at der havde ligget en gren og brændt 
ude på gårdspladsen". Han har læst en del 
om UFO’er og blev straks fyr og flamme, 
da han hørte de nærmere omstændigheder. 

Han bad mig se efter på gårdspladsen, om 
der var „noget at se“. Jeg kiggede efter på 
pladsen og kunne se ligesom 3 fordybninger 
(fig. 2) i den ral, der ligger på pladsen. 
Mærkerne var at se som i en ligesidet tre¬ 
kant med ca. 1 meter mellem mærkerne. Ste¬ 
nene mellem fordybningerne var af en lidt 
anden farve, ligesom grålige eller mere matte 
i overfladen. 

Om aftenen (onsdag aften) kom min søn 
og svigerdatter på besøg. Efter at de havde 
talt med min mand i telefonen var de ude 
på gårdspladsen for at måle mærkerne op. 
Dette skulle ske imellem bygerne, da det til 
stadighed i den forløbne uge havde været 
uvejr med lyn og torden. Så snart opmålin¬ 
gerne var ved at være afsluttet, styrtede reg¬ 
nen ned igen. 

Min mand kontaktede SUFOI’s Rapport¬ 
central, hvorefter jeg blev opsøgt af SUFOI’s 
lokale repræsentant lørdag formiddag. 

Jeg spurgte naboens kone, om hun havde 
bemærket, at noget brændte på gårdspladsen, 
men selv om hun havde været vågen på det 
pågældende tidspunkt, kunne hun ikke fra 
sine vinduer se noget på pladsen. 

Onsdag aften så jeg sammen med min søn 
og svigerdatter forskellige af min mands 
UFO-materialer igennem, men det, jeg hav¬ 
de set, lignede ikke rigtigt noget af det, jeg 
blev forevist. Det lignede heller ikke nogle 
af de ting, man ser i vittighedstegningerne 
om emnet. Ellers har jeg ikke studeret 
UFO’er tidligere. 

Jeg opfatter nu nærmest observationen 
som noget lidt ubehageligt, som man skyder 
fra sig. Det er naturligvis det nemmeste, hvis 
man siger, at man ikke tror på sådan noget. 
Man skal vist være meget nøgtern, hvis man 
begynder at beskæftige sig med dette emne, 
ellers ser man bare flyvende tallerkener alle¬ 
vegne^ 

- Underskrevet af observatøren. 


Kommentar: 

Straks efter, at jeg var blevet orienteret om 
observationen af SUFOFs Rapportcentral, 
kontaktede jeg observatøren og aftalte et 
besøg dagen efter, lørdag, den 31. juli. Det 
var meget nødvendigt, at dette besøg blev 
gennemført hurtigst muligt, da der dels var 
gået nogle dage, siden observationen havde 
fundet sted, dels skulle der foregå en kirkelig 
handling, og parkeringen af biler ville ud¬ 
viske eventuelle spor. 

Observatørens beretning blev optaget på 
bånd. Først blev min kone og jeg sat kort 
ind i beretningen inde i stuehuset. Derefter 
gik vi ud og så på lokaliteterne og fik be¬ 
retningen endnu engang i detaljer, samtidig 
med, at der blev stillet relevante krydsspørgs¬ 
mål. 

Fra vinduet i soveværelset, hvorfra ob¬ 
servationen foretoges, til det sted, hvor for¬ 
dybninger fandtes, er der ca. 27 meter, og 
der er frit udsyn til dette sted. 

Mærkerne var efterhånden noget udvi¬ 
skede, og de ville ikke umiddelbart have 
været nemme at få øje på, såfremt det på¬ 
gældende område ikke var blevet udpeget af 
observatøren. Der var gået adskillige dage, 
og der var foregået en del færdsel på gårds¬ 
pladsen siden da. Bl. a. havde en stor hund 
haft sin gang dette sted. 

Da vi havde fået området udpeget, var 
de to af de tre mærker ret let erkendbare, 
medens det tredje var udtværet, som om der 
var blevet trådt i denne fordybning. Obser¬ 
vatøren og hendes søn fortalte, at bunden 
af mærkerne havde set ud, som om der var 
knuste småsten i, ligesom der også jfr. ob¬ 
servatørens foranstående beretning, havde 
været forskel på de småsten (ral), der be¬ 
fandt sig inden for mærkernes trekantområde 
og den ral, der var udenfor området. Ingen 
af disse ting var det muligt at konstatere, 
da rapporten blev optaget. Til dette skal dog 
bemærkes, at det alle dage og nætter efter 
observationen havde været uvejr med styrt¬ 
regn. 

Mærkerne var som så ofte før afsat i noget 
nær en ligesidet trekants spidser, hvor der 
var ca. 80-90 cm’s afstand mellem fordyb- 

ningerne indbyrdes. Udseendet fremgår no¬ 
genlunde af fig. 3. Der blev taget nogle fotos 
af området og specielt af mærkerne, hvoraf 
et af dem ses på fig. 4. Solen stod højt, og 
det var svært selv fra en meget lav optagel¬ 
sesposition at få en rigtig dybdevirkning frem 
på fotoet, som altså ikke giver et helt kor¬ 
rekt billede af udseendet. 

Solen er observationsaftenen gået ned kl. 
20,24 og månen gået ned kl. 21,26. 

Sønnen afprøvede aftenen efter observa¬ 
tionen, om der kunne være tale om „lysfæ- 
nomener“ i forbindelse med flagstangen (se 
fig. 2), men dette var ikke tilfældet, ligesom 
der heller ikke kunne være tale om reflek¬ 
ser i soveværelsesvinduet. 

En forespørgsel hos SE AS (Sydsjællands 
Elektricitets Aktieselskab) har godtgjort, at 
der ikke den pågældende aften har været ure¬ 
gelmæssigheder i forsyningen af højspæn¬ 
ding til det pågældende område. 

Observatøren nævner, at lyset i ejendom¬ 
men var gået ud, og et elektrisk ur af mærket 
Eltime Record var gået i stå kl. 22.17. 

Observatøren har ikke selv læst UFO-litte- 
ratur, hvilket hendes mand har interesseret 
sig for i et par år. Han har altid fotoapparat 
i bilen, når han kører, og han var (for at 
bruge observatørens egne ord) næsten syg 
af ærgrelse over ikke selv at have set dette 
fænomen. Der var foto- og smalfilmsappara¬ 
ter i huset, som observatøren dog ikke tænkte 
på at gøre brug af, da det observerede fæno¬ 
men ikke blev opfattet som noget særligt, 
før man næste dag fik øje på mærkerne på 
observationsstedet. 

Da vi havde Anten-tilfældet (se UFO-NYT 
nr. 3/71) i tankerne, blev der taget prøver af 
småstenene og jordbunden i et af mærkerne, 
ligesom tilsvarende prøver blev taget et stykke 
fra observationsstedet som kontrol. Disse prø¬ 
ver har SUFOI haft til undersøgelse på et 
højt kvalificeret laboratorium i Sverige. 

Vi har fået analyseresultaterne tilsendt, 
men de viste, at der ingen ekstraordinær 
stråling var at erkende fra prøven af det ene 
af mærkerne, hvorimod den ene af kontrol¬ 
prøverne viste en lidt større stråling, hvilket 
ikke kan hjælpe os i denne forbindelse. Vi 


er i SUFOI meget taknemlige for den hjælp 
vi har fået i denne sag fra vore svenske kol¬ 
leger, Hans Tovedal, Bjorn Hogman og Alf 
Tollhag, GICOFF, Goteborg. 

Det er naturligvis ikke muligt ud fra be¬ 
retningen og de mærker, vi fik forevist, at 
konkludere, hvad observatøren har set. Men 
vedkommende gjorde indtryk af at have 
været ude for en oplevelse, der havde sat 
sit præg på hende, selvom det tilsyneladende 
først senere var gået op for hende, at der 
muligvis havde været tale om noget ret 
ekstraordinært. 

Ole Henningsen. 

RAPPORT 

HJQRNET 



22. april 1972, Bergmannsvej på Thurø. 
Fru M. fortæller i sin rapport, at hun og 
hendes mand sad i deres stue, da der fra 
vinduet kom et blåligt lys. Hun løb hurtigt 
hen til vinduet og så et kuglelignende objekt 
komme hen over huset. Det lignede en glas¬ 
kugle, der var oplyst indefra, og den skif¬ 
tede fra blåt til grønt lys. Objektet var på 
størrelse med en en-krone og blev observeret 
i ca. 5 sek. Klokken var 20.45. Det kom fra 
nordøst og forsvandt i nordlig retning, over 
et hustag. 

20. juni 1972, Hans-Henrik fra Odense, 
14-årig skoleelev, så kl. 14.25 i ca. 4 sek. en 
metallisk genstand, da han var ude at cykle. 
Han fik tilfældigt øje på den, da han kiggede 
op. Den blev set i ca. 30 graders højde i 
nordøstlig retning og forsvandt i samme ret¬ 
ning, hvor den gik sammen med skyerne. 

Hans-Henrik bemærkede ingen lyd, men 
han mener det så ud, som om genstanden 
foretog en hældning eller drejning, så den 
reflekterede sollyset. Den var på størrelse 
med en ært. 

12. august 1972. En dame fra Odense har 
fra en ejendoms 7. etage set et orange og et 
rødt objekt kl. 01.58-05.03. Det ene var ca. 
10 cm langt og var opretstående, det andet 
var rundt og på størrelse med en to-krone. 
De to objekter bevægede sig langsomt og 
med konstant indbyrdes afstand parallelt 
med hustagene i østlig retning. Det runde 
objekt begyndte på et tidspunkt ligesom at 
signalere og bevæge sig i lodret retning med 
samme hastighed som før. Da det store objekt 
nåede punktet, hvor det lille steg, fulgte det 


efter og lagde sig med samme afstand som 
før. De forsvandt som små prikker på him¬ 
len. 

22. august 1972. Kl. 19,30 blev der i Has¬ 
lev observeret et orangefarvet objekt på 
størrelse med et nålehoved; Det havde en 
utydelig hale efter sig. Objektet stod ret højt 
på himlen. Solen var gået ned. Det steg fra 
ca. 30 grader til ca. 45 grader, hvor det fore¬ 
tog en vandret manøvre, for derefter at stige 
lodret igen til ca. 60 grader, hvor det for¬ 
svandt. Observationstid: 5 minutter. Det 

blev observeret i sydvestlig retning, og for¬ 
svandt samme sted. 

19. september 1972. N.N. så ved Visby 
Enge en genstand på størrelse med en appel¬ 
sin. Rapporten lyder som følger: Jeg og min 
kone kom kørende (i bil) fra Thisted mod 
Hurup. Radioen var tændt, men der var 
skruet helt ned for lyden, idet vi kun brugte 
lyset fra radioen for at kunne se askebægret. 
Efter at have passeret Visby Å, så vi lige ef¬ 
ter broen en lysende kugle komme til syne 
øverst i frontruden. Vi så kuglen 3-4 sekun¬ 
der, før den forsvandt i tågen. Det var sted¬ 
vis tåget, ellers stjerneklart. Samtidig med 
kuglens tilsynekomst begyndte radioen at 
spille tydeligt, uden at vi havde rørt den. 
Den fortsatte med at spille, uanset om kuglen 
var væk. Først efter en km begyndte vi at 
skrue på radioen. Vi kørte omkring 70-80 
km/t, og kl. var 01.15. 

24. september 1972. Klokken var lidt i ét 
om natten, da hr. og fru S. var på vej hjem 
til Slangerup. De kørte ad Hareskovvejen 

og under fruens sædvanlige betragtning af 
himlen, så hun en stærkt lysende „stjerne“. 
Under kørslen igennem Hareskoven kunne 
man ikke se noget til „stjernen", men da 
ægteparret nåede en åben plet ved Kolle- 
kolle, så de begge tydeligt genstanden; det 
var ikke en stjerne. Den skiftede i farverne 
gul, orange, mørk orange. Den bevægede sig 
en enkelt gang til højre under observationen, 
som foregik uden for bilen - klokken var nu 
01.15, og den forsvandt ganske langsomt som 
en lampe der slukkes. Størrelsen var som 
10 gange Venus. 

28. september 1972. D. N. så kl. 20.50 i 
Nørre Allé i København et objekt på stør¬ 
relse med en ti-øre. Det var hvidt med blå¬ 
ligt skær og havde korona. Det bevægede sig 
fra Nørre Allé ned mod Tandlægehøjskolen 
i ca. 30 graders højde. Farten anslås til 50-70 
km/t. Det forsvandt bag træer og huse. Ob¬ 
servationstid ca. 7 sekunder. 

E.K. 


MANDAG DEN 11. DECEMBER 1972. Fra 22.09 
til 22.14 var der en interessant observation 
ved Jægersborg Vandtårn. En herre og en 
dame opholdt sig ved vandtårnets indgang 
og så da „en lille flyvende stjerne", der kom 
flyvende fra vest-sydvest. Ca. 1 min. senere 
skiftede objektet til en „kraftig planet" med 
en lysegrå „sky ££ under sig. Ca. 1 min. se¬ 
nere blev objektet atter til en „stjerne ££ , men 
endnu 1 minut senere skiftede objektet til 



„planeten ££ igen. Senere skiftede objektet igen 
til sin stjerneform, og de kunne herefter følge 
objektet, til det „forsvandt ud i mørket mod 
nord ££ . 

Til rapporten har observatøren vedlagt et 
områdekort, hvor objektets formodede flyve¬ 
område er indtegnet. Dette område ligger vest 


for motorvejen (E4) og følger denne i en 
bue fra vest-sydvest til nord. 

Objektets lys var hvidt. Ingen lyd. 

Kl. 22.10 ser en dame, som opholder sig 
i den nordlige del af Holte, et klart lysende, 
hvidt objekt komme fra sydvest med kurs 
mod nordøst, hvor det forsvinder bag træer. 
Observatøren havde indtryk af, at objektet 
gik meget lavt, og da der ikke hørtes motor¬ 
støj, udelukkes det, at det kan have drejet 
sig om et fly. 

Kl. 22.15 til 22.20 observerer en herre og 
en dame fra Usserød Kongevej, i retning 
sydvest, 30 graders højde, et blåligt objekt 
med orange korona. Medens den ene af ob¬ 
servatørerne sender melding ud pr. Walkie- 
Talkie om observationen, stiger objektet til 
60 graders højde, og begynder da at sende 
gule kugler ud til siderne*). Dette sceneri 
fortsætter indtil objektet forsvinder i nord¬ 
nordvest. Observatørerne beskriver objektet, 
da det er nærmest, således: Form: ovalt, in¬ 
derst en mørk kerne, derefter et blåt felt og 
yderst en orange korona. Anslået hastighed 
120 km/t, størrelse 20 m, afstand 1000 m. 
Ingen lyd. Objektets lys var blændende og 
observatørerne fik øje på det, fordi det op¬ 
lyste deres hoveddør. 

Kl. 22.15 til 22.16 observeres fra Sophien- 
berg Vænge i Rungsted, i nordvest i 15 gra¬ 
ders højde, en kugleformet, klart hvidtlysende 
genstand med korona i samme farve. Objek¬ 
tet bevæger sig i en nedadgående bane i østlig 
retning, hvor den forsvinder bag træer. 
Objektets størrelse 0,25 cm. Ingen lyd. 

Ca. kl. 22,20 ses fra Harløsevejen i Hillerød, 
i østlig retn., 60 graders højde, et rødt objekt 
„som skød julestjerner ud ££ . Ingen lyd. Mel¬ 
dingen indgik pr. Walkie-Talkie, men rap¬ 
port mangler. 

Kl. 22.20 til 22.22. Observationsmelding fra 
Vanløse om et rødt objekt, som manøvrerer 
over området. Rapport mangler og bedes 
venligst indsendt. 

Vejret var den pågældende aften klart, 
enkelte steder letskyet. X.P. 


*) „Som en stjernekaster". 

UFONAUTER 


Ufonaut-sag fra 1962 


National Enquirer bragte fornylig en be¬ 
retning om to kvinder fra Grand Forks, North 
Dakota, Mrs. Marilyn Chenarides og Mrs. 
Mildred Anderson, som var ude for en usæd¬ 
vanlig oplevelse, da de var på ferie i deres 
hytte ved Lake Movil i det nordlige Minne¬ 
sota. Mrs. Lorenzen kontaktede Mrs. Che¬ 
narides og bad om hendes medvirken ved 


udførelsen af en kunstnerisk gengivelse af det, 
de havde set. Mrs. Chenarides og hendes mor 
var i høj grad samarbejdsvillige og tegningen 
herunder, der er udført af APRO’s tegner, 
Brian James, repræsenterer det, de observe¬ 
rede. 

De kan ikke huske den nøjagtige dato, men 
det var en augustnat i 1962, og Mrs. Ander- 

son var ved at sætte hår på sin datter Mari¬ 
lyn. Marilyns yngre broder, Roger, var gået 
i seng. Pludselig opdagede Marilyn et be¬ 
synderligt objekt udenfor, og begge kvinderne 
stirrede ud af vinduet på et rødt, lysende 
objekt, som svævede over bådebroen, ca. 15 
meter fra hytten. Lyset fra objektet fik den 
grønmalede bådebro til at se brun ud og 
vandet blev grønsort. Den side af objektet, 
der vendte mod hytten, havde tre vinduer, 
som var oplyst af et gulligt lys, og i to af 
vinduerne kunne kvinderne se silhouetterne 
af tre væsener med menneskeskikkelser. 
Objektet holdt sig svævende over den nær¬ 
meste ende af broen og så ud til at være 
ca. 2/2 meter højt og 10meter bredt. 

Begge kvinderne mærkede, at „mændene“ 
så på dem, og efter et par minutters obser¬ 
vation slukkede Mrs. Anderson lyset i hytten, 
hvorefter også objektets lys øjeblikkelig gik 
ud. Mrs. Anderson fik derefter en uimod¬ 
ståelig impuls til at nærme sig objektet, rev 
døren op og begyndte at løbe ned mod både¬ 
broen, mens hendes datter næsten hysterisk 
råbte til hende om at komme tilbage. Da 
Mrs. Anderson var nået halvvejs til broen, 
løftede objektet sig langsomt op i luften, 
fløj af sted i en skrå vinkel og var borte lige 
så pludseligt, som det var kommet. 

Objektet syntes at dukke op af intet, da 
det først kom til syne. Da lysene gik ud, den¬ 
gang Mrs. Anderson slukkede hyttens lys, var 
det en mørk masse over broen, så det kan 
tænkes, at objektet kan have været der i no¬ 
gen tid, før Mrs. Chenarides fik det første 
glimt af det, og at hendes opmærksomhed 
blev fanget ved, at lysene tændtes. 

Mrs. Chenarides beskrev også en hændelse, 
som havde fundet sted tre uger før „ufo- 
naut“ observationen. Hun, hendes mor, far 
(Mr. og Mrs. Kenneth Anderson), brødrene 
Duane og Roger, samt familiens hund Zip- 
per kørte ca. 200 km fra deres hjem på vej 
til hytten. Da de var omkring 20 km på 
den anden side af byen Bagley, begyndte hun¬ 
den at knurre, og Mr. Anderson fik øje på et 
stort, grønt, strålende objekt, som nærmede 
sig dem på parallel kurs. 

Mr. Anderson fortalte, at objektet ikke 


fløj særlig hurtigt; han sagtnede farten på 
vognen og objektet passerede dem. Det var 
omkring 70 (fod? - ikke oplyst) væk fra dem 
og var tilsyneladende i en højde som en to¬ 
etages bygning. Det havde form som en lang 
oval, gulgrøn i farven og var omgivet af dis 
eller tåge. 

Efter at objektet havde passeret Ander- 
sons bil betragtede Marilyn og Duane det 
gennem bagruden, indtil det forsvandt ud af 
syne. Duane sagde, de kunne se genstanden 
svæve over et bart stykke mark et øjeblik, 
så bevægede det sig hen over et skovklædt 
område, foretog en halvcirkulær manøvre og 
forsvandt ind i skovene. De blev ved at se 
efter det, men det kom ikke igen. 

Forespørgsler viser, at familien Anderson 
er højt respekteret i deres by og også af 
venner og forretningsforbindelser. 

De ovenstående to tilfælde er eksempler 
på den type sager, som måske får lov at 
ligge upåagtede hen på grund af fortidens 
manglende interesse og latterliggørelse. Si¬ 
den artiklen den 24. juni om APRO i New 
York Times har vi modtaget flere meget in¬ 
teressante sager, som nu er ved at blive un¬ 
dersøgt. 

A.P.R.O. BULLETIN , 
september-oktober 1972 /BK. 


Odense UFO-kreds 

Nyoprettet UFO-kreds i Oden¬ 
se søger medlemmer. Vi beskæf¬ 
tiger os bl. a. med oplysning i 
det lokale område om UFO-pro- 
blematikken. Endvidere mødes 
vi en gang om ugen, hvor vi 
diskuterer vores fælles interesse 
- UFO’er. 

Interesserede kan henvende 
sig til: 

Odense UFO-kreds v/ Finn L Frandsen 
Højstrupvej 60 st. th., 5200 Odense Vest. 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens utrætte¬ 
lige arbejde. 


UFO’er på datamaskine? 

Et par af de store amerikanske UFO- 
organisationer (NICAP og APRO) har gen¬ 
nem længere tid undersøgt mulighederne for 
at få samlet diverse tilgængelige UFO-rap- 
porter i et centralt arkiv. Man ville derved 
få et så stort materiale, at det kunne betale 
sig at behandle rapporterne med datamaski¬ 
ner for at finde frem til eventuelle ens ob¬ 
servationer på tværs af landegrænserne. Man 
skulle kunne finde frem til mange andre sta¬ 
tistiske oplysninger ad denne vej, men selv 
om det måtte lyde simpelt, så har der vist 
sig store vanskeligheder. 

SUFOI vil naturligvis gerne frigive sit 
rapportmateriale til et sådant projekt, men 
som sagt er der problemer. Først og frem¬ 
mest kræver det mange penge at leje data¬ 
maskiner selv for kortere tidsrum, men selv 
om den finansielle side af sagen skulle blive 
løst, så står man tilbage med „sorteper“, 
nemlig: Hvilke krav skal man stille til en 
UFO-historie, for at den kan „tælle med ee ? 

Ordet UFO’er defineres forskelligt i for¬ 
skellige lande. En UFO-organisation i Hol¬ 
land kræver på det nærmeste 37 af hinanden 
uafhængige vidner samt op til flere foto¬ 
grafiske optagelser med visse kvaliteter, 
førend de overhovedet går i gang med at 
undersøge, om objektet kan betegnes som 
uidentificeret. - Fra den anden grøft kan 
man hente eksempler fra Sydamerika, hvor 
det kan afstedkomme rystelser på børsen og 
i bladverdenen, dersom en gårdmand på en 
øde landejendom mener, at han engang for et 


par år siden så noget, han ikke rigtig vidste, 
hvad var. - Begge dele karakteriseres af de 
lokale UFO-foreninger som værende „UFO- 
rapporter“! 

Selv om sagen hermed er sat på spidsen, 
håber jeg, at De kan se, at det bliver van¬ 
skeligt at samle rapporter fra hele verden i et 
centralt arkiv, førend materialet har gennem¬ 
gået en vis ensretning i udvælgelsen. 

SUFOI har erfaring for, at hvis der arbej¬ 
des tilstrækkeligt længe med de indkomne 
rapporter, så kan vi forklare op mod ^4 a f 
dem som værende kendte ting set på en usæd¬ 
vanlig måde. Meget ofte modtager vi så få 
og så dårlige oplysninger om en observeret 
genstand, at vi ikke har praktiske mulighe¬ 
der for at afgøre, om observatøren har set 
noget kendt eller - selv for „fagfolk“ — 
ukendt. 

SUFOFs Forretningsudvalg er i stadig 
kontakt med de ovenfor nævnte UFO-orga- 
nisationer i USA; skulle det vise sig, at pro- 
jektet kommer i stand, vil vi naturligvis søge 
at være med. Foreløbig arbejder vi på at 
gøre vores rapportmateriale egnet til en så¬ 
dan behandling. 

Kan De oversætte? 

Kan De hjælpe os med oversættelser? Vi 
mangler folk til at oversætte fra fremmede 
sprog til dansk (evt. norsk). Næsten alt nyt 
materiale SUFOI modtager vedrørende 
UFO’er eller rumfart er skrevet på et af 
sprogene: engelsk, tysk, fransk, spansk, itali¬ 
ensk eller japansk. Mener De at kunne på¬ 
tage Dem lidt arbejde med at oversætte ar¬ 
tikler og tidsskrifter fra et af disse sprog, så 
hører vi gerne fra Dem. Henvendelse til Ole 
Henningsen i Søllested (se adr. side 2). 

Efterlysning! 

Vi har modtaget et brev fra et medlem, 
som gerne vil i kontakt med en UFO- 
gruppe eller lign. i nærheden af Århus, 
Skanderborg, Horsens eller Odder. Er der 
grupper i et af disse områder, vil underteg¬ 
nede gerne høre fra Dem. - Vi vil iøvrigt 
altid gerne høre, når der starter grupper 
rundt om i landet. Mange mennesker vil 

gerne være med en gang imellem for at dis¬ 
kutere deres fælles hobby: UFO’er. - Lad 
os høre fra Jer! 

Vandreudstillingen 

SUFOI’s vandreudstilling om UFO-sagen 
havde i december premiere på Nakskov bi¬ 
bliotek. Der var stor interesse for at se de 
udstillede plancher, og vi har kunnet glæde 
os over flere positive henvendelser. De be¬ 
søgende får udleveret et lille 8-siders pro¬ 
gram, som kort gør rede for kilderne til det 
udstillede materiale; desuden medfølger en 
bogliste over UFO-litteratur. Se iøvrigt om¬ 
talen af udstillingen andetsteds i dette num¬ 
mer. 

Foredrag 

Foredrag om UFO’er i lokale foreninger, 
klubber, m. m. har gennem mange år været 
et af SUFOFs faste aktiver. Det håber vi og¬ 
så, at det fortsat vil være. Vi har kunnet 
glæde os over, at de samme institutioner og 
foreninger flere gange beder os holde fore¬ 
drag for nye tilhørere. Men vi kan - i hvert 
fald i Københavns-området - godt over¬ 
komme nogle flere foredrag. Vi har derfor 
i den forløbne måned rettet henvendelse til 
en lang række foreninger, som vi ikke nor¬ 
malt holder foredrag for. - Skulle nogle af 
vore læsere ønske et foredrag om UFO’er i 
sin lokale klub el. lign., så ret henvendelse 
til SUFOFs Foredragsafdeling (adr. side 2). 

Vi kunne også godt tænke os, om nogle 
af vore medlemmer — som mener at kende 
tilstrækkeligt til emnet - ville være med til 
at holde foredrag! Da De i så fald vil komme 
til at repræsentere SUFOI for en aften, vil 
vi naturligvis gerne kende en smule til det, 
som De agter at fortælle om. Skulle nogen 
være interesseret i et lille fritidsjob som fore¬ 
dragsholder, beder vi Dem indsende et ma¬ 
nuskript til Foredragsafdelingen! 

Hjælpere søges! 

Vi ønsker i øvrigt hjælpere på mange om¬ 
råder. Ønsker De at være med, så skriv til 
undertegnede og fortæl lidt om Dem selv. 
Vi vil især gerne kende lidt til Deres alder 
og arbejde, samt hvor længe De har be¬ 


skæftiget Dem med UFO-problemet; hvis 
De har læst nogle bøger og evt. andre (uden¬ 
landske) tidsskrifter om UFO’er vil vi også 
gerne høre om det. Vi har altid brug for 
hjælp til oversættelse og maskinskrivning. 
Skulle der være nogle blandt læserne, som 
ved så meget om sagen, at de ligefrem kan 
skrive indlæg eller artikler til brug for UFO- 
nyt, ved jeg, at redaktøren vil blive lykkelig. 
- Men som sagt: Mener De at kunne hjælpe 
os med arbejdet, så hører vi gerne fra Dem! 
Henvendelse til undertegnede. 

UFO-bøger til salg 

Er De fast abonnent på UFO-nyt har De 
også ret til at købe SUFOFs bøger til sær¬ 
pris. Det drejer sig om bøgerne „UFOs I 
FOKUS“ (se annoncerne bagest i tidligere 
numre af bladet) samt „UFO-ORIENTE- 
RING“ og „TRINIDADE OBSERVATIO- 
NERNE“. „UFO-Orientering“ er særlig an¬ 
befalelsesværdig, da den i håndbogsform 
orienterer Dem om UFO-sagens forudsætnin¬ 
ger og resultater; de kendte UFO-typer gen¬ 
nemgås heri sammen med deres karakteri¬ 
stika, og bogen bringer talrige gode rappor¬ 
ter fra hele verden, ledsaget af fotos og illu¬ 
strationer. En hurtig og nem orientering om 
UFO’erne på 120 sider. - „Trinidade Obs.“ 
beretter om den berømte UFO-observation 
fra Trinidade i 1958, hvor flere videnskabs- 
mænd så og fotograferede et stort saturn- 
formet objekt. Hele beretningen bringes på 
bogens 30 sider. 

Se også omtalen af den første bog i SUFOIs 
debatserie bagest i dette nummer! 

Bøgerne bestilles ved at man indbetaler 
beløbet på postgiro 11 77 25 til SUFOI , 
Oxford Allé 3 A, 2300 S. (De anførte priser 
gælder kun for faste abonnenter på UFO- 
Nyt). 

Priserne: UFO-ORIENTERING: 9,50 kr 

TRINIDADE OBS.: 4,30 kr. 

PS: Husk, at De altid kan skrive til SUFOI, 
dersom De har nogle spørgsmål vedrørende 
UFO’er! 

Peter A. Hansen 

/SUFOI’s Informationsafdeling. 

SUFOI’s vandreudstilling 


I december måned var der på Nakskov 
Bibliotek forpremiere på SUFOI’s vandreud¬ 
stilling, som har været under udarbejdelse 
siden foråret 1972. Udstillingen består af 10 
plancher til ophængning og vil i første om¬ 
gang blive anvendt på landets biblioteker, 
som har fået udstillingen tilbudt gennem 
Danmarks Biblioteksforening. 

Det er klart, at et så omfattende emne 
ikke kan behandles tilbundsgående på så for¬ 
holdsvis lille plads. SUFOI har derfor søgt at 
give et koncentreret billede af væsentlige 
aspekter af UFO-sagen. 

Den første planche er en introduktion af 
udstillingen med blandt andet en forstør¬ 
relse af det efterhånden velkendte U.S. Coast 
Guard foto samt en definition på ordet UFO. 

Planche 2 beskæftiger sig med UFO-sagens 
„historiske start“ med Kenneth Arnolds ob¬ 
servation i 1947 samt denne og andre obser¬ 
vationers betydning for de senere undersøgel¬ 
seskommissioner i USA. Planchen indeholder 
desuden kopier af to flyveblade fra middel¬ 
alderen, som er medtaget for meget kort at il¬ 
lustrere emnet „UFO’er i fortiden“. Dette 
emne er i sig selv så omfattende, at en ud¬ 
førlig omtale ikke ligger inden for udstil¬ 
lingens rammer. 

Med omtalen af tre meget berømte obser¬ 
vationer på planche 3, bevæger vi os mere 
i dybden med emnet. Det drejer sig om Paul 
Trents fotos fra McMinville i USA, 1950, 
som tidligere har været udførligt omtalt i 


UFO-NYT og som har været undersøgt af 
forskerholdet ved Colorado Universitetet, der 
udarbejdede „Condon-rapporten“. 

Endvidere er der illustrationer til masse¬ 
observationen ved Trinidadeøen 1958, som 
er udførlig refereret i Olavo T. Fontes bog 
„Trinidade-observationerne“, der stadigvæk 
kan fås ved henvendelse til SUFOFs ekspe¬ 
dition. 

Den tredje observation omhandler et ra¬ 
dartilfælde, nemlig „Lakenheath-observatio- 
nen“ fra England, der af American Institute 
of Aeronautics and Astronautic’s underko¬ 
mité til undersøgelse af UFO’er har været 
udførligt refereret i organisationens medlems¬ 
blad. (Se omtalen af dette tilfælde i UFO¬ 
NYT nr. 5, 1972, side 194-195. red.) 

Planche 4 omhandler danske observatio¬ 
ner. Det er svært at vælge, når der er så me¬ 
get stof at tage af. Vi har valgt at frem¬ 
hæve 5 observationer, som fordeler sig rundt 
om i landet: Odder, København, Fyn, Nak¬ 
skov, samt naturligvis den meget omtalte 
observation, foretaget af politibetjent E. Han¬ 
sen Maarup ved Haderslev i 1970. 

På planche 5 har vi forsøgt at danne et 
billede af, hvordan UFO-situationen tegner 
sig i de forskellige verdensdele. Dette er ikke 
nogen nem opgave, og så godt, som det er 
muligt, må man forsøge at få billedet frem 
ved at gennemgå de mange materialer i form 
af tidsskrifter og bøger, der findes om em¬ 
net, udgivet hele jorden over. 

Observationerne foretaget af de ameri¬ 
kanske astronauter, har vi fundet så vigtige, 
at en hel planche (nr. 6) er helliget disse. 
Det er sikkert ukendt for de fleste, der kun 
snuser lidt til UFO-sagen, at der findes ob¬ 
servationer foretaget af astronauterne, ja så¬ 
gar billeder, som ikke kan identificeres som 
satelitter eller rakettrin etc. Teksterne er hen¬ 
tet fra den tidligere nævnte „Condon-rap- 
port“, og der er kun medtaget de observa¬ 
tioner, hvor der samtidig forelå fotografisk 
dokumentation. Det drejer sig om flyvnin¬ 
gerne Gemini IV, Gemini VII, samt Gemini 
XI. 

I planche 7 bevæger man sig hen til 
spørgsmålet om, hvad der er typisk for et 
UFO. Også her er man inde på et vanske¬ 
ligt felt. Dog vil man almindeligvis frem¬ 
hæve visse former samt visse farveeffekter 
og flyvemåder som typiske for UFO-fæno- 
menerne verden over. 

En besøgende, der gennem udstillingen for 
første gang stifter bekendtskab med 
UFO’erne, vil sikkert spørge sig selv, om der 
da ikke nogensinde er foretaget seriøse, vi¬ 
denskabelige undersøgelser af UFO-fæno- 
menet. Og på et eller andet tidspunkt vil en 
interesseret person støde på „Condon-rap- 
porten“. Det har derfor været naturligt at 
bruge en hel planche (nr. 8) på at beskrive 
disse undersøgelsers forløb og deres konklu¬ 
sion. Det er meget vigtigt, at interesserede 
stifter bekendtskab med mere end den offi¬ 
cielle version af kommissionens „spræng- 
ning“. Den „uofficielle** er meget udførligt 
beskrevet i bogen „UFO’s Yes“, skrevet af 
en af kommissionens medarbejdere, Dr. Da¬ 
vid Saunders. På denne planche er desuden 
kopier af flere avisartikler, der giver et ganske 
godt billede af den blandede modtagelse, 
kommissionens konklusion fik i den danske 
presse. 

I planche 9 gengives nogle af de mest 
kendte videnskabsmænds og andre fremtræ¬ 
dende personers indstilling til UFO-sagen. 
Her finder man naturligvis vor trofaste støtte, 


den tyske raketforsker, professor Hermann 
Oberth’s udtalelse om, at UFO’erne er en 
realitet, og at „vi kan lære meget af dem**. 
Professor James McDonald’s udtalelse er 
hentet fra høringen i Repræsentanternes 
Hus, USA, den 29. juli 1968, hvor han 
bl. a. sagde, at det var hans „overbevis¬ 
ning, at den videnskabelige verden i de sid¬ 
ste 20 år, var blevet misinformeret i denne 
sag**. Selv om det måske falder nogle, især 
ældre UFO-loger for brystet, må vi nok af¬ 
finde os med, at professor J. Allen Hynek 
fremover vil være en af vore trofaste for¬ 
kæmpere, såfremt vi forsker videre i UFO- 
sagen med videnskabelige mere end liden¬ 
skabelige metoder. Vi har på flere felter 
haft meget stort udbytte af vort samarbejde 


Kontakthihliotekar Peter Heiberg, Nakskov 
Bibliotek og lederen af SU FO I’s forsknings¬ 
afdeling, Ole Henningsen, diskuterer teksten 
på planche 3. Foto: Jens Olsen. 

med professor Hynek, hvis bog vi ser frem 
til med forventning, så en af hans udtalelser 
om nødvendigheden af UFO-forskningen 
har vi også medtaget på planche 9. Tidligere 
chef for NATO’s luftstyrker, general L. M. 
Chassin, har skrevet forordet til en Aimé 
Michels kendte UFO-bøger. Herfra har vi 
hentet udtalelsen om, at „når alle undersø¬ 
gelser og frasorteringer er foretaget, har vi 
stadig en del observationer tilbage, der stæ¬ 
digt modstår ethvert forsøg på forklaring. Vi 
kan derfor kategorisk sige, at de mystiske 
objekter virkeligt er blevet set og stadig 
viser sig på den himmel, der omgiver os“. 
Endelig bringes en udtalelse og et foto af 
Ugandas ambassadør ved FN, Grace S. K. 
Ibingira, der i efteråret 1971 bragte UFO- 
problemet ind i FN’ Første Komité i en de¬ 
bat om fredelig udnyttelse af det ydre rum. 

Den sidste planche er naturligvis helliget 
omtale af SUFOI. Der gives her oplysninger 
om UFO-NYT, om SUFOFs forskellige ak¬ 
tiviteter, samt hvad man skal gøre, hvis man 
ser et UFO. 

Til udstillingen hører en lille orienterings¬ 
pjece, der ud over at redegøre for hoved¬ 
trækkene ved de enkelte plancher, også for¬ 
tæller lidt om kildematerialet til netop de 
oplysninger, der forekommer på den pågæl¬ 
dende planche. Bagest i denne pjece findes 
en liste over litteratur om emnet. Denne 
liste er udarbejdet på grundlag af de bøger, 
der i forvejen findes i de danske biblioteker, 
så interesserede lånere ikke behøver at gå 
forgæves efter litteratur, der ikke findes her¬ 
hjemme. 

Udstillingen er bevidst forsøgt gjort så 
overskuelig og jordbundet(?) som overho¬ 
vedet muligt, og det har glædet os at se 
den omtalt som „seriøs orientering om fæno¬ 
menet UFO’er — uidentificerede flyvende 
objekter“ i introduktionsskrivelsen til biblio¬ 
tekerne landet over fra Danmarks Biblioteks¬ 
forening. 

Udstillingen er udarbejdet af medarbej¬ 
dere ved SUFOFs PR-afdeling og en spe¬ 
ciel tak må rettes til Peter Alf Hansen og 


Flemming Ahrenkiel for et meget stort ar¬ 
bejde for at stable dette projekt på benene. 

OH 

Bibliotekernes interesse for SUFOFs udstil¬ 
ling har været meget stor, og ikke alle biblio¬ 
teker, der har ønsket at få den, har kunnet 
komme med i første runde. 

Der er fra Danmarks Biblioteksforening 
fastlagt følgende „køreplan cc for udstillingen. 
Når den kommer til Deres bibliotek (eller 
et i nærheden), så fortæl Deres venner og 
bekendte om den - og stik selv hovedet in¬ 
denfor! 

UDSTILLINGSRUTE: 

29. jan. - 10. febr.: Hirtshals Bibliotek 
19. febr. - 3. marts: Ebeltoft Bibliotek 
12. marts - 24. marts: Herning Centralbibl. 

2. april - 14. april: Fredericia Bibliotek 

24. april - 5. maj: Brøndby-Bibliotekerne 
14. maj - 26. maj: Næstved Bibliotek 

4. juni - 16. juni: Hundested Bibliotek 

25. juni - 7. juli: Albertslund Bibliotek 

16. juli - 28. juli: Ølstykke Bibliotek 

6. aug. - 18. aug.: Københavns kommunes 

hovedbibliotek 

27. aug. - 8. sept. Hørsholm Bibliotek 

17. sept. - 29. sept. Ølgod komm. Bibliotek 
8. okt. - 20. okt.: Thisted Bibliotek 

29. okt. - 10. nov.: Tønder Bibliotek 
19. nov. - 1. dec.: Vordingborg komm. Bibi. 
10. dec. 1973 - 5. jan. 1974: Stevns Bibliotek 
14. jan. 1974 - 26. jan. 1974: Søndersø Bibi. 


PRISER FOR ANNONCERING 
I UFO-NYT: 

1/1 side: kr. 350- 
1/2 side: kr. 200- 
1/4 side: kr. 125- 

Alle priser er excl. moms og klichéer. 

BOGANMELDELSE 


Erich von Daniken: 

FORTIDS GADER... 

FREMTIDS VIRKELIGHED, 

2. del. 

Strubes Forlag, Kbh. 1972, 

180 sider, ill. 

Oversat af V. J. Brøndegaard, 
kr. 46,75. 


Indianerforskeren 
Joaco-Americo Peret 
tog i 1952 disse 
billeder af Kayapo- 
indianernes ejen¬ 
dommelige ritual¬ 
dragt. 



I forvejen er der 3 bøger af og om Erich 
von Daniken på markedet herhjemme samt 
en dokumentarfilm. Ydermere har vi hørt 
von Daniken holde foredrag og vise sine 
lysbilleder. Så må det vel efterhånden været 
ret begrænset, hvad der kan findes af in¬ 
teressante ting at berette om. 

Og dog skuffer hans nyeste bog, der på 
dansk har fået titlen „Fortids Gåder . . . 
Fremtids Virkelighed, 2. del“, ikke i den hen¬ 
seende. 

Ligesom Erich von Dånikens foredrag be¬ 
skæftiger også bogen sig meget med enorme 
hulesystemer i Peru og Ecuador, hvoraf Erich 
von Daniken har besøgt en del. I bogen 
giver han en dramatisk beskrivelse af sit 
møde med forskeren Juan Moricz, der har 
opdaget hulerne og de enorme skatte af rent 
guld og andre ting af stor værdi, som be¬ 
finder sig i disse huler, som efter von Då¬ 
nikens opfattelse er kunstigt anlagte. 


Dog, de største guldskatte befinder sig 
ikke i hulerne men i baggården til kirken 
Maria Auxiliadore i Cuenca i Ecuador. Erich 
von Daniken besøgte her Pater Carlo Crespi, 
der har samlet disse skatte, som stammer fra 
de indfødte, som han er en god ven af. Disse 
kunstværker, som er afbildet i bogen - oven 
i købet i farver - omtales af von Daniken 
således: „Det er ikke forgyldninger, men 
altid helt igennem rent guld“. 

Disse fantastiske ting ønskede det tyske 
ugeblad „STERN“ at undersøge nøjere, og 
bladet (nr. 41, 1. oktober 1972) bragte en 
reportage herom af Giinther Haaf, illustre¬ 
ret med fotos af Perry Kretz. 

Resultatet af de to reporteres besøg hos 
forskeren Juan Moricz og dennes advokat. 
Dr. Garardo Pena Matheus var mildest talt 
ikke særligt flatterende for Erich von Dåni- 
ken. Hvis altså STERN-reportagen er i over¬ 
ensstemmelse med sandheden. 

Erich von Dåniken fortæller, at han sam¬ 
men med bl. a. Moricz og Matheus, efter 24 
timers jeepkørsel, begiver sig ned i en del af 
hulesystemet iført hjelmprojektører og lom¬ 
melygter. Ad en line glider man først 80 
meter ned i dybet til første platform, der¬ 
efter igen 2 gange 80 meter nedaf. Citat: 
„Moricz opfordrer os til at slukke alle lys og 
langsomt følge ham. Her er ganske stille, jeg 
hører vore skridt og åndedrag og fuglenes 
susen. Mærkværdigt hurtigt vænner man sig 
til mørket, der er tættere end ved nat. - 
Tænd lyset! råber Moricz. Forbløffet opdager 
jeg, at vi står midt i en vældig sal“. 

„Ikke et ord af dette er sandt“, siger Juan 
Moricz til STERN, „efter blot 3 minutters 
march dernede, uden lys, er man simpelthen 
borte C£ . 

Moricz fortæller videre til STERN, at man 
ingen særlig udrustning behøver for at bese 
den del af hulen, som de besøgte. Man kan 
gå lige ind iført jakke og slips. 

Advokaten, Dr. Matheus, reagerede også 
stærkt, da han blev bekendt med Erich von 
Dånikens beskrivelse af sit besøg ved hu¬ 
lerne. „Hvorfor laver denne mand sådanne 
fiduser? Han gør mig til medskyldig i hans 
løgnehistorier. Mit gode navn og rygte som 
advokat står på spil“. 

Forelagt de billeder, som Juan Moricz tog 
i 1969 af en del af hulesystemet, udtaler 
den tyske huleforsker og fysiker, dr. Her¬ 
bert W. Franke, at der kun er tale om en 
typisk udtørret underjordisk flod, og at lig¬ 
nende regelmæssige jura-kalk-formationer 
bl. a. kan ses i Schwåbischen Alb. 

Juan Moricz advarede Erich von Dåni¬ 
ken mod Pater Crespi og hans „guldskat“, 
som iflg. STERN-korrespondenterne kun er 
simili, bestående af messing og blik. 

Engang samlede pater Crespi gammelin¬ 
dianske kunstgenstande og sendte dem til Va- 
tikan Museet. Nu kan den 90-årige pater 
dog ikke skelne mellem messing og guld. En 
af Ecuadors fremtrædende arkæologer, Olaf 
Holm, fortalte, at pater Crespi havde haft 
fikse ideer i en del år, og at dette skamløst 
var blevet udnyttet af kunsthåndværkere i 
Cuenca. Ved Holms sidste besøg, havde pa¬ 


ter Crespi vist ham et kølergitter fra en bil. 
Dette havde han prist som værende et vid¬ 
underligt stykke præhistorisk arbejde. 

De STERN-artiklen har været på gaden 
senest den 27. sept. 1972, og der bl. a. heri 
henvises til korrespondance med Erich von 
Dåniken „forrige uge ££ , tyder meget på, at 
han allerede har været bekendt med disse 
angreb, da han holdt sine foredrag her i 
landet. Dette er måske også årsagen til, at 
han omtalte visse af figurerne som forgyldte 
og ikke massivt guld, som i bogen. 

Således belastet med store spørgsmålstegn 
ved en del af Erich von Dånikens påstande, 
går man så videre i bogen. 

Virkeligt spændende begynder læsningen 
at blive, da han besøger Palace Museum i 
Taipeh, for at søge nyt om det ejendom¬ 
melige fund i Baian Kara Ula, hvor den ki- 
nisiske arkæolog Tshi Pu Tei i 1938 fandt 
716 granitskiver, hvorpå en dobbeltsporet 
rilleskrift fører ud til randen.*) En del af 
skriften skulle være tydet, men en mængde 
oplysninger savnes stadigvæk. Desværre var 
hjælpen ikke at hente i Taipeh, da rappor¬ 
ten stadigvæk blev opbevaret i Peking-aka- 
demiet, hvortil Palace Museum ingen for¬ 
bindelse havde. (Formosa- og Mao-Kina). 

Videre på en enorm rejse fører Erich von 
Dåniken os det meste af jorden rundt, 
hvor han endnu engang fortæller om mærk¬ 
værdige fund og kuriositeter, som opbevares 
på museer rundt om. 

Endnu engang ser von Dåniken elektri¬ 
ske kontakter og talemekanismer på lerfi¬ 
gurer eller flyveapparater, hvor videnskaben 
ser ritualmasker. Og dog begynder man at 
tænke på, om det er et sammentræf, at 
Kayapo-indianerne ved Frescofloden i Syd¬ 
amerika ved rituelle fester bærer en dragt 
af strå, der umiskendeligt ligner en af vore 
dages rumdragter. Dragten bæres til minde 
om sagnvæsenet Bep-Kororoti, der kom fra 
himmelen og levede blandt indianerne. (Se 
illustrationen side 35). 

Erich von Dåniken mener, at der et ukendt 
tidsrum tilbage i mælkevejssystemet fandt 


*) Omtalt i UFO-NYT nr. 1, 1965. Red. 

en kamp sted mellem menneskelignende in- 
telligensvæsener, hvoraf de underlegne und¬ 
slap i et rumskib. Dette landes på en endnu 
atmosfærisk uegnet planet (Jorden) for at 
narre sejrherren, som givet vil søge efter 
taberen af slaget. I den „ny“ atmosfære må 
man derfor bære gasmasker (jfr. huleteg¬ 
ningernes hjelme, masker o. lign). Af frygt 
for opdagelse graver man sig ned i jordens 
dyb (tunneller etc.) og man etablerer en 
radiosender og andre tekniske anlæg på en 
anden planet (altså ikke Jorden), som af 
sejrherrerne bliver ødelagt. Brudstykkerne af 
denne planet bliver til asteroidebæltet mel¬ 
lem Mars og Jupiter. Ved denne eksplosion 
sker der store omvæltninger på jorden, hvor 
man mange steder får syndflod og ændrede 
klimatiske forhold. 

På Jorden eksperimenterede de nyankomne 
rumfarere med de forhåndenværende ma¬ 
terialer, nemlig dyrene og skabte heraf „men¬ 
nesket i deres billede". 

Erich von Dåniken skriver selv et sted 
i sin bog, at hans kritikere vel forlanger 
hans hoved på et fad. Det gør jeg i hvert 
fald ikke ubetinget. 

Bogen er særdeles spændende læsning. 
MEN den er absolut ikke underbygget til¬ 
strækkeligt. Der mangler i allerhøjeste grad 
et detaljeret kildemateriale, som man i givet 
fald kan anvende, hvis man er interesseret i 
specielle ting. Og de fleste vil nok være 
henvist til at beskæftige sig med enkelte 
legender, fund etc., da det er en næsten 
uoverkommelig opgave at bore sig vej gen¬ 
nem hele materialet. 

Bogen er rigt forsynet med illustrationer, 
heraf adskillige i fine farvefotos, som giver 
læseren en mulighed for at foretage sin egen 
bedømmelse af det foreliggende materiale, 
som ofte af Erich von Dåniken er beskrevet 
i blomstrende vendinger, der tilsyneladende 
er mere poetiske og fantastiske end virkelig¬ 
hedsnære. 

Erich von Dånikens næste bog vil kun be¬ 
handle en enkelt ting, fortalte han i Køben¬ 
havn. Det bliver da spændende at se, hvor¬ 
ledes stoffet tager sig ud, når der skal graves 
i dybden. 


Vejle Amts Folkeblads filmanmelder slut¬ 
tede den 5. september 1972 sin anmeldelse 
af filmen „Fortids Gåder . . . Fremtids Vir¬ 
kelighed" således: 

„. . . Argumentationen er uhyggelig løs, men 
serveres af en speaker med skolemesterrøst, 
der åbenbart skal overbevise publikum om, 
at de kan se kejserens nye klæder. Men det 
kan de ikke. 

De voksne gaber og børnene larmer. Fil¬ 
mens eneste plus: Den er prisværdig kort. 

mic-“ 

Sådan går det ikke alle steder. Det kan i 
den forbindelse nævnes, at filmen på tre af¬ 
tener i Søllerød Bio på Lolland trak 30 pct. 
flere tilskuere end nyeste James Bond-film 
kunne gøre på fire aftener. 

Debatten om Erich von Dåniken og hans 
teorier og hans indicier herfor vil sikkert 
fortsætte endnu i meget lang tid. I et brev 
til STERN giver han udtryk for, at „visse 
dramatiske effekter må være tilladt ved be¬ 
skrivelsen af sådanne anlæg (hulesystemet)“. 

Det store spørgsmål er så blot: „Hvor 
mange andre „dramatiske effekter" har for¬ 
fatteren brugt i sin nyeste bog? 

Ole Henningsen. 

Beyond 

Condon 

redigeret af Charles Bowen. 

Flying Saucer Service Ltd., 21 Cecil Gourt, 

Charing Cross Road, London WC 2. Juni 
1969. Pris eng. sh. 12/-. 

Dette er Flying Saucer Review’s anden 
special-udgave, med artikler fra den nord¬ 
amerikanske UFO-scene, skrevet af velkendte 
og mindre kendte amerikanske ufologer, og 
den ser ud til at være ment som et mod¬ 
stykke til den nedslående rapport fra Con- 
don-komiteen. 

Indholdet er delt i 3 afdelinger: 

„Problems of methodology“ (med artikler 
af John A. Keel, W. Hickman og E, Turner, 
R. Leo Sprinkle, Richard Hack, William 
Gordon Allen og Jennifer Stevens), „The 
problem of communication experience“ (med 
artikler af Mort Young, Otto Binder og 
Berthold Eric Schwarz) og „The contact 
enigma“ (med artikler af Brad Steiger og 
Joan Whritenour, Jerome Clark, John A. 
Keel, Mrs. W. Graystone, Allen H. Green- 
field og Joseph Ule). Mange artikler ledsa¬ 
ges af illustrationer - fotografier, tegninger 
og kort. 

Denne rapports indhold er varieret og 
dækker forskellige aspekter i undersøgelser 
(herunder den voksende følelse hos mange 
ufologer af, at der kan være en forbindelse 
mellem UFO-fænomener og psykiske fæno¬ 
mener) og citerer desuden flere usædvanlige 


tilfælde. Nogle af de fremlagte ideer er UFO- 
logisk uortodokse, men det uortodokse er 
ufologiens hjerteblod, og ufologi er jo i sig 
selv en uortodoks beskæftigelse - i den al¬ 
mindelige offentligheds øjne - og derfor bør 
denne rapport læses af alle fordomsfri ufo¬ 
loger (og det skulle jo være os alle). 

Jeg har kun een ting at beklage mig over 
ved denne udmærkede rapport. Vi ved alle, 
at John A. Keel er en produktiv og populær 
skribent med en uudtømmelig mængde origi¬ 
nale ideer, men er han virkelig den mest 
betydningsfulde ufolog i USA i dag, som 
man skulle tro efter det han fremhæves? 
Ud af 72 sider optager John Keel 27, den 
næsthøjeste er psykologen Berthold Schwarz 
med det, i sammenligning hermed, bedrøve¬ 
lige antal på kun 7 sider. 

Janet Gregory. 
SKYLOOK, januar 1970 /S.A.I. 


Status over ti års 
russisk Mars-forskning 


For ti år siden, den 1. november 1962, 
blev det sovjetiske rumapparat Mars-1 ført 
ud i en bane om Solen. Det var det ottende 
kunstige objekt, der forlod Jordens tyngde¬ 
felt, men det første, der var specielt udru¬ 
stet til flyvninger så langt fra de områder, der 
begrænses af jordomkredsninger. 

På det tidspunkt havde videnskabsmænd 
og konstruktører allerede høstet fem års er¬ 
faringer med fremstilling og anvendelse af 
henved 150 apparater i det nære verdensrum. 
Desværre kan denne erfaring vanskeligt an¬ 
vendes på objekter i det ydre rum: det har 
sine særlige egenskaber, sine særtræk, sine 
gåder, hvoraf nogle endnu ikke er afslørede. 
Derfor var Mars-1 og dens forgænger, den 


automatiske station Venus-1, banebrydere, 
hvis spændende togter afprøvede mange af 
konstruktørernes tekniske løsninger. 

I dag, med den viden, vi har fra den kos¬ 
miske æras 15 år, ser de forestillinger, vi 
havde for ti år siden, naive ud. Hvorfor 
skjule, at vi ligesom de gamle søfarere, der 
var bange for at møde frygtelige uhyrer i 
ukendte verdensdele, undertiden tillagde det 
ydre rum alt for skumle egenskaber og pla¬ 
gede os selv med spekulationer om, hvordan 
man bedst skulle føre sit rumskib frem mel¬ 
lem et ikke eksisterende Skylla og Karyb- 
dis. 

Virkeligheden viste sig mere imødekom¬ 
mende. Meteorfaren stod for videnskabsmæn- 

dene ved begyndelsen af rumflyvningerne som 
et truende spøgelse. Nu er den reduceret til 
et fuldt ud acceptabelt niveau. Erfaringerne 
fra opsendelsen af de første mårs- og venus¬ 
apparater og de første „sonder“ viste os, 
hvordan vi kunne lave mere rationelle kon¬ 
struktioner af automater til det ydre rum og 
forbedre de vigtigste systemer i dem som 
for eksempel radioanlæg, varmeregulerings- 
systemer, energiforsyning, styring, og hvilke 
materialer der er egnede. Nu er vi ikke bange 
for, at optikken skal blive uklar under strå¬ 
lingspåvirkning, eller at nogen livsvigtig her¬ 
metisk samling skal sublimere (fordampe) i 
rummet. Vi lærte også at bekæmpe en skræm¬ 
mende fare som den såkaldte „koldsvejsning“ 
i vakuum, hvor overflader som følge af den 
samme sublimering bliver „superrene“, så¬ 
ledes at dele, der skulle bevæge sig i for¬ 
hold til hinanden, kommer til at hænge ulø¬ 
seligt sammen. 

Nu kan man roligt sige, at de kosmiske 
vidder mellem Venus’ og Mars’ baner er 
overvundet. 

Mens betingelserne for flyvning i det ydre 
rum viste sig gunstigere end ventet, så skuf¬ 
fede de reelle fysiske betingelser på selve 
Mars selv de mest nøgternt tænkende for¬ 
skere, for ikke at tale om den videbegærlige 
offentlighed. Og atter - hvor var vi dog naive 
for ti år siden! Tænk engang: liv på Mars, 
kanaler, månerne Fobos og Deimos kunst¬ 
produkter, civilisation på en anden planet! 

Mars’ virkelighed blev en stor overraskelse 
for mange. Og som det ofte går, blev de 
tidligere begejstrede appeller til menneske¬ 
heden om straks at udruste en bemandet 
ekspeditioon til Mars afløst af den modsatte 
yderlighed: der skulle ikke være noget at 
gøre på Mars, ikke noget at flyve dertil efter, 
ikke noget af interesse dér. Sådan er det selv¬ 
følgelig ikke. De data, der blev fremskaffet 
af de sovjetiske Mars- og de amerikanske 
Mariner-flyvninger, viser, at Mars er en over¬ 
ordentlig interessant planet, der hverken lig¬ 
ner Jorden, Venus eller Månen. Og selv om 
det entydigt er fastslået, at der ikke findes 
civilisation på Mars, er der slet ingen grund 
til at kassere programmet for undersøgelse af 


Mars. For øvrigt regnede videnskabsmænde- 
ne, da man vedtog dette program, heller 
ikke med at træffe marsboere eller at finde 
et højt organiseret liv på Mars, de forstod, 
at det var usandsynligt. Hovedvægten blev 
lagt på studiet af overfladen, atmosfæren og 
rummet omkring Mars. Og her er succes’en 
altså total. 

For det første har man fået et tilstrække¬ 
ligt detaljeret kort over Mars’ overflade. Det 
viste sig, at Mars’ relief i det ydre ligner 
Månens, men samtidig adskiller sig fra den i 
mangt og meget og ikke har analogier med 
noget af de undersøgte himmellegemer. For¬ 
uden talrige kratere (hvis tilstedeværelse først 
nu er helt forståelige), er der fundet vulkaner 
indtil 8 kilometer høje (sandsynligvis endog 
virksomme) og ved siden af dem brede fla¬ 
der uden nogen som helst detaljer. Dette sid¬ 
ste træk samt støvstormene på Mars får 
nogle forskere til at antage, at den famøse 
fare for at drukne i månestøv nu er aktuel 
for Mars’ vedkommende. Derimod viste 
„marskanalerne“ sig at være fantasibilleder. 

For det andet er der på Mars observeret 
tydelige spor af stærke strømme af en væske, 
formodentlig vand. Til trods for, at mængden 
af vanddamp i Mars’ atmosfære er tusinde 
gange mindre end i Jordens, findes der åben¬ 
bart is på Mars i form af polarkalotternes is 
(sammen med frossen kulsyre) og muligvis 
i form af is under jordoverfladen. Netop 
denne is kan under visse forhold forvandles 
til vand. Men hvis der er eller har været 
vand i flydende tilstandsform, kan man ikke 
udelukke sandsynligheden af primitive livs¬ 
former på Mars, måske blot forstenede levn 
af nu uddøde former. 

For det tredje atmosfæren. Mens man for 
ti år siden overvejende mente, at atmosfære¬ 
trykket på Mars var ret stort, henved en tien¬ 
dedel af Jordens, er det nu konstateret, at 
det er af størrelsesordenen en hundrededel. 
Man antog i analogi med Jorden, at der i 
Mars’ atmosfære var en stor mængde kvæl¬ 
stof, men i virkeligheden er dens hovedbe¬ 
standdel kuldioxyd. Samtidig blev noget be¬ 
kræftet: de overordentlig store vindhastighe¬ 
der - over 100 meter i sekundet. 

Mens oplysningerne om vand og liv på 
Mars hovedsagelig har erkendelsesmæssig in¬ 
teresse, er informationen om atmosfæren og 
overfladen meget vigtig for konstruktørerne 
af den næste serie marsapparater. Blandt an¬ 
det er problem nr. 1 de stærke vinde. Her 
er de traditionelle landingsmetoder ikke eg¬ 
nede. Man må indføre et kompliceret styre¬ 
system, som gør det muligt for apparatet ved 
hjælp af motoren at parere afdriften. Der er 
en anden mulighed: at vælge regioner, hvor 
der i landingsøjeblikket ventes at være vind¬ 
stille. Men endnu vil næppe nogen vove at 
give sig af med langtidsprognose af vejret på 
Mars. I hvert fald får den jordiske meteoro¬ 
logis erfaringer os til at betvivle det. 

Trods vanskeligheder står det klart, at 
Mars-3’s landingsapparats bløde landing på 
Mars kun var begyndelsen til studiet af Mars 
med rumfartøjer på selve planeten. 

De sovjetiske rumapparaters flyvninger til 
Månen leder ind på den tanke, at undersøgel¬ 
sen af Mars med automatiske stationer kan 
udvikle sig i samme rækkefølge: først sim¬ 
pelthen nå frem til overfladen (Mars-2), så 
en blød landing af et stationært laboratorium 
(Mars-3, så afhentning af jord fra Mars og 
endelig marsvogne. Ganske vist kan mars- 
programmet trods overensstemmelsen i de to 
første faser adskille sig væsentligt fra måne¬ 
programmet. Mens f. eks. afhentningen af 
jord fra Månen i vanskelighed kan sammen¬ 
lignes med landsætningen af et månekøretøj 
på Månen, vil afhentningen af jord fra Mars 
være mange gange vanskeligere end at sende 
et marskøretøj til Mars. Alene det, at af¬ 
hentningen af jord fra Mars kræver en langt 
kraftigere bæreraket end et marskøretøj (til 
Månen benyttedes i begge tilfælde den sam¬ 
me bæreraket), vidner om, at disse opgaver 
er af forskellig klasse. Hvis man altså skal 
opstille prognoser, er det derfor bedre at plan¬ 
lægge afhentningen af jord fra Mars til et 
senere tidspunkt. 

Men marskøretøjet er heller ikke nogen 
simpel maskine. Før man kan sende det til 
Mars, får man hovedbrud med dets automa¬ 
tiske kørsel. Sagen er, at radiosignaler fra 
Jorden til Mars og tilbage tager fra 7 til 40 


minutter. Det vil sige, enten at marskøretøjet 
må stå stille mere end det kører, eller have 
så „klogt“ et styresystem, at det kan erstatte 
den erfaring, viden og følesans, som de men¬ 
nesker, der leder dets program fra Jorden, 
er i besiddelse af. Og det er meget, meget 
vanskeligt. 

Derfor vil de nærmeste starter til Mars for¬ 
følge mere beskedne mål. Der er jo endnu 
problemer nok tilbage, også for relativt simple 
kosmiske apparater. 

Aleksander Serov. 

Fakta om Sovjetunionen, nr. 21, 10. nov. 1972 


...og så VENUS 

S-BAND RADAR 

TIL KORTLÆGNING AF VENUS 

S-bånd radar, der i stand til at kortlægge 
Venus’ usynlige overflade med en opløs¬ 
ningsevne på 1 km - tilsvarende de bedste 
fotografier af Månen taget fra Jorden - vil 
blive installeret ved Arecibo, P. R, National 
Astronomy and Ionosphere Center før Jor¬ 
dens konjunktion med Venus i 1975. 

Den nye kombination af senderkraft, mod¬ 
tagerf ølsomhed, frekvens og antennestørrelse 
vil blive 150-200 gange så kraftigt som det 
udstyr, man nu er i besiddelse af. 

Andre studier 

Skønt Venus’ skydækkede overflade vil 
blive det første mål, vil den nye radar også 
hjælpe forskerne med at studere Merkur, 
Mars, ca. 100 asteroider, Jupiters fire største 
måner og - marginalt - Titan, Saturns stør¬ 
ste måne. 

Foruden at kortlægge Jupiters måner vil 
forskerne bruge radaren som et „gratis rum- 
skib“ i formørkningseksperimenter til at stu¬ 
dere Jupiters øvre atmosfære. 

Radarens kapacitet vil også sætte viden- 
skabsmændene i stand til at afsøge rummet 
mellem Jorden og Månen for omkredsende 
brokker, kendt som trojanske satelitter, ikke 
større end basketbolde. 

ej/bk 

EN SPLINTERNY UFO-BOG! 


UFO og VIDENSKABEN 

6 kendte videnskabsmænd diskuterer UFO’er 


„Det er fuldstændigt uholdbart, når Con- 
don-rapporten vidt og bredt forkynder, at 
hele UFO-problemet simpelthen drejer sig 
om mistolkninger af kendte ting“. 

Dr. Hynek i „UFO og VIDENSKABEN" 

„Løj Mr. Adamski bevidst? Eller blev han 
samlet op af Firkon, taget til det nordlige 
New Hampshire, hypnotiseret og bedt om at 
se ud af vinduet? cc 

Dr. Salisbury i „UFO og VIDENSKABEN" 

„Jeg tror rumskibshypotesen bedst af alle 
kan forklare den lange række af beviser for 
UFO-fænomenet cc . 

Dr. Sprinkle i „UFO og VIDENSKABEN" 


„I 1947 undersøgte USAF’s bedste tekni¬ 
kere og forskere UFO-fænomenerne. De kon¬ 
kluderede, at ikke alene var UFO’erne vir¬ 
kelige, men de var også int er planetariske!^ 

Dr. Harder i „UFO og VIDENSKABEN" 

„Mit syn på UFO-problemet er, at det på 
ingen måde er et nonsens problem, men et 
problem af iøjnefaldende videnskabelig in¬ 
teresse 

Dr. McDonald i „UFO og VIDENSKABEN" 

„Jeg ser afgjort ikke pessimistisk på vore 
chancer for at gøre virkelige fremskridt over¬ 
for dette problem 

Dr. Saunders i „UFO og VIDENSKABEN" 


UFO og VIDENSKABEN er første bind i SUFOIs nye 
DEBATBOGS-SERIE - se den nu! 

SKANDINAVISK UFO INFORMATION - SUFOI. I KOMMISSION HOS STRUBES FORLAG 

134 sider 

Boglade-pris, pr. stk. kr. 29,75 

SÆRPRIS FOR SUFOI-MEDLEMMER: 
kr. 22,- 


Indbetal beløbet - kr. 22,- - på 

GIRO 11 77 25 - SUFOIs REGNSKABSKONTOR 
Oxford Allé 3 A, 2300 København S. 


NB: Anfør venligst på bagsiden af „talon til modtageren", 
at det er UFO og VIDENSKABEN, De ønsker! 








Clarke enig med 
von Dåniken 

Den berømte videnskabsmand og science fiction for¬ 
fatter, Arthur C. Clarke, er bl. a. kendt for bogen 
„2001" (og endnu mere for filmen af samme navn). 
Mindre kendt er det måske, at han har været en af 
hovedkræfterne bag udviklingen af kommunikations¬ 
satellitterne. 

Under en TV-udsendelse, der blev bragt i Sveriges 
program I lørdag d. 20. januar 1973, udtalte Clarke, 
at han ikke mente, Jorden nu blev kontaktet af væ¬ 
sener udefra. Derimod anså han det for yderst sand¬ 
synligt, at vi tidligere kan have været besøgt af 
ikke-jordiske intelligensvæsener. Det vil sikkert kun¬ 
ne betale sig, mente han, at søge efter beviser her¬ 
for inden for det arkæologiske område. Men det 
skulle også være uomtvistelige beviser - som for ek¬ 
sempel et forstenet TV-apparat. 

lOKj 


